Kisah Di Sebalik Bilik Nombor 6 Klinik Pakar THT, HSA, JB

Selsema tapi tak bawak tisu, ko rasa?

Alkisahnya, dalam tahun ini, saya paling banyak diserang selsema, demam, batuk dan sakit tekak yang berulang-ulang. Selsema seolah-olah setiap hari datang. Setiap kali bangun daripada tidur, hidung pasti akan tersumbat. Kalau bangun berjaga tengah-tengah malam, hidung akan mula berair dan bersin-bersin. Bila sekali bersin, akan ada bersin kedua, ketiga, keempat dan seterusnya.

Pergi ke klinik, bukan seorang doktor, malah semua doktor yang pernah merawat saya ketika saya demam akan terpegun bila melihat tonsil sebelah kanan yang tersangatlah besar dan seolah-olah bengkak. Tonsil tersebut memang sedia membulat sejak umur saya belasan tahun lagi. Sejarahnya, tonsil sebelah kanan saya pernah tercucuk kulit ketam, dulu-dulu mana ada kacip ketam, boh. Gigit aje pakai gigi. Paling rajin, tumbuk dengan lesung. Tapi kulit tu tercabut beberapa hari kemudian, saya tak pasti sama ada saya cabut atau dia tercabut sendiri. Tengok-tengok dalam cermin dah tak ada. Nak gitau mak pun tak sempat. Entah, masa tu tak terfikir pun nak gitau kot? Dah besar panjang ni baru lah mak tahu saya pernah tercucuk kulit ketam kat tonsil. Haha.

Ok, sambung balik cerita tahun ni. Bulan Oktober yang lepas, tekak terasa sangat-sangat sakit. Bila saya melihat tonsil di dalam cermin, macam ada benda putih pada tonsil. Satu tompok kecik je dalam 5 mm. Saya dah mula risau. Sebab saya rasa sakit semasa menelan. Tapi saya tak demam. Cuma selsema memang ada, dan batuk yang bunyinya agak teruk bila datang menyerang. Saya ke Pusat Kesihatan, UTM. Doktor yang saya kenali tengok tonsil saya. Dia suggest supaya saya buang tonsil tu sebab takut tu yang menyebabkan saya asyik tak sihat. Sebelum ni saya pernah kena tahan wad beberapa jam kat PK UTM bawah pantauan doktor yang sama, untuk dimasukkan air ke dalam badan sebab demam panas on off dengan sakit belakang sampai 5 hari. Maka dia tahu, tonsil sebelah kanan saya tak pernah mengecil. Memang macam tu aje. Kali ni ada pakej tompok putih pulak. Doktor buat surat refer ke pakar Telinga, Hidung & Tekak (THT), Hospital Sultanah Aminah (HSA), Johor Bahru.

Sebelum hujung Oktober, saya ke Klinik Pakar THT di HSA JB. Saya pergi seorang diri. Suami jauh. Kawan-kawan semua not available. Bayangkan kalau bawak kereta ke HSA, dengan tak tahu lokasi klinik kat mana. Then, parking penuh berlapis-lapis sampai ke luar kawasan hospital. Beberapa kali saya masuk ambil tiket parking dan keluar semula sebab takde parking kat depan Poliklinik. Sampai rasa nak menangis pun ada. Akhirnya saya ambil keputusan parking di belakang, dekat dengan wad perempuan tu. Alhamdulillah ada kosong. Saya pun menapak menuju ke mana kaki saya bawak saya berjalan. Because I didn't know, jabatan mana satu kena pergi??? Saya whatsapp beberapa orang, but I got no respond at all. Akhirnya saya ke Poliklinik. Mana tahu kat situ boleh tanya dan tunjuk surat UTM tu. Itu pun saya nak sesat jugak cari kaunter pertanyaan kat mana. Akhirnya jumpa pun. Tunjuk surat kat kaunter tu, dia gitau kena pergi tingkat tiga.

Poliklinik Hospital Sultanah Aminah, Johor Bahru (gambar: Google)

Kinik THT tu kat tingkat tiga bangunan Poliklinik, HSA JB. Pesakit sangat ramai. Saya datang pun da nak dekat tengahari. Letak surat dalam box kat kaunter, then ambil nombor giliran. Nombor jauh lagi, saya turun semula ke kafetaria untuk makan. Bila naik semula, nombor masih belum sampai. Tapi tak lama lepas tu, nama saya dipanggil. Aik? Saya pergi kaunter, dia cakap mintak nombor tadi. Saya bagi. Then dia cakap, appointment saya 7 Disember 2016, daftar dari pukul 9 - 11 pagi. Owhh, set appointment je dulu. Ok. Saya pun balik. Dan tompok putih kat tonsil pun dah takde dah.

Lalu semalam, 7 Disember 2016, saya datang semula untuk temujanji tersebut. Kali ni saya datang awal dan berdua dengan housemate saya. Malangnya, semalam saya demam hari ketiga berserta dengan selsema. Bila da daftar, saya dapat nombor 511, bilik 5. Kena tunggu lagi ya sampai nombor tu pulak dipanggil. Bertabah aje dengan perut lapar. Tak berani la kan nak turun makan sebab takut nombor kena panggil. Dah la nombor dia random sangat, then takde tertera current number kat nombor yang kita pegang. Haaa. Kira masih semi manual lagi la. Dalam nak dekat pukul 10 jugak lah baru kena panggil.

Kesian housemate kita kena duduk atas lantai je...nasib baik ada buku..haha

Bila masuk bilik 5 tu, doktor tanya dah lama ke sakit tonsil. Saya macam blur, sakit tonsil ke tonsil tu dah lama bengkak? Saya jawab je lah dari umur belasan tahun. Haha. Dia terkejut, dah 10 tahun lebih lah kan! Then dia tanya selalu ke sakit tekak berserta dengan demam sampai tak boleh makan. Ermm, takde la sampai tak boleh makan kan. Boleh lagi nak telan makanan, cuma bulan 10 tu kot yang paling teruk. So, dia cakap kalo tak sampai macam tu, dia tak akan kira kita punya tonsillitis sebagai acute tonsillitis. Then dia tanya pasal selsema, dah berapa lama tak baik. Mak ai, kalau tanya saya berapa lama tak baik, saya pun dah lupa. Sebab rasanya macam hari-hari saya selsema. Hahaha! Sangat lama, ok! Doktor tanya juga, selsema tu datang macam mana, disebabkan saya terdedah dengan debu ke, rasa sejuk ke, ada bersin-bersin, perasan ke tak hidung tu sensitif pada benda-benda tertentu. Ada bau macam benda busuk tak, ada sejarah kanser tak dalam keluarga, sekarang boleh bau ke atau dah tak dapat bau apa-apa, pernah berdarah tak hidung, macam-macam lagi lah soalan yang serupa dengan entri kat
SINI
. Then dia tekan-tekan dekat bulu kening, mata, hidung, pipi sambil tanya sakit ke tak. Kemudian, dia ambik something macam spatula, untuk check hidung dan tekak. I think that spatula worked as mirror for her untuk tengok sudut-sudut dalam hidung dan tekak kita secara brief. Lepas tengok tu, dia cakap, "yang selalu tersumbat tu belah kiri kan?" Kahhhhh! Macam mana nkoo tahu hah?? Hahaha! Then dia duduk balik dan gitau, lepas ni nak masukkan kamera ke dalam hidung kat bilik nombor 6. Saya dah... "haaaa....?" Dia faham, dia cakap sakit sikit lah, tapi nanti dia akan spray anesthetic kat hidung untuk kurangkan sakit. Baeklah.

Lepas tu saya keluar dan tunggu nama dipanggil lagi kat depan bilik nombor 6. Masa tunggu tu lah macam-macam perasaan timbul, paling timbul adalah rasa takut. Huhu. Housemate pulak dah turun bawah, tunggu kat bawah je. Sebab kat atas ni memang tak cukup kerusi. Kita tunggu pun secara berdiri beramai-ramai ye. Ada jugak pesakit-pesakit sebelum ni berbual dengan saya, dan kongsi pengalaman diorang kena masuk kamera dalam hidung dulu. Diorang cakap sakit, kamera tu panjang. Gulpp, alamak aiii! Menyesal berbual-bual. Huhuhuh. Terus update status kat FB "Semoga bertabah.." Pfftt. Bila nama kena panggil, saya sengih kat pesakit-pesakit sebelum ni sebab diorang tahu saya takut. Dengan maksud sengihan: belasah je lah. Haha. Masuk bilik nombor 6, ade seorang pembantu pegawai perubatan minta saya berbaring kat kerusi macam kerusi kat dentist tu. Ada lampu dewan bedah macam dalam cerita doktor-doktor kat siling. Dia selimutkan saya dan cakap, tunggu doktor sekejap. Huhuhu. I was so scared, I didn't reply anything. Tengok lampu je.

Bila doktor tadi da sampai, dia berbual-bual macam biasa-biasa je dengan pembantu dia. Then dia amek sejenis benda besi yang sangat panjang dan diameter dia macam regular straw tu. Hujung benda tu keluar cahaya putih. After I googled the thing, baru saya tahu benda tu fiber optic..no wonder la..hahaha!

Endoskop hidung macam ni lah yang doktor guna untuk tengok dalam hidung (gambar: Google)

Dan bermula lah proses endoskopi hidungku.

She said, "maaf ye, awak jangan gerak..lagi banyak gerak, nanti lagi sakit.." and she forgot to spray the anesthetic first. Nasib baik lah belah kanan tu macam ok je, sebab sekejap je dia masukkan besi tu dalam lubang hidung belah kanan. Sepanjang dia buat tu memang saya tahan nafas sambil genggam jari jemari. Huhuhu. Then dia keluarkan dan tanya pembantu dia, "belum spray eh tadi?" Pembantu dia cakap belum. Then dia mintak spray, dan bagitahu saya, pahit sikit tau, sebelum dia spray dalam hidung. Tapi..malangnya mungkin sebab terlalu banyak mukus, tak rasa apa-apa. Hahaha. Dia siap tanya, ok tak? Ok, ok. Hihi. Then dia masukkan dalam lubang hidung kiri.

Haa, macam tu lah lebih kurang rupanya endoskopi hidung.

Perghhh dalam jugak besi tu masuk! (gambar: Google)

Oh, cuba lah skrin tu depan saya. Saya nak jugak tengok ape benda dalam hidung ni. Hahaha. Malang sekali, skrin tu kat atas kepala saya, tak dapat la nak tengok. Nampak bayang-bayang pergerakan je. Masa masuk lubang hidung kiri, dia cakap something kat pembantu dia. Tak tahu lah apa, istilah-istilah perubatan kan. Then dia masuk lagi dalam. Tu dia...! Mula rasa sakit. Then dia stop. Dia cakap banyak sangat mukus kat belakang hidung, dia kena sedut keluar dulu sebab sampai dah tak nampak saluran hidung tu. So dia keluarkan besi. Fuhhhh, lega sikit. Haha...adoiii. Kejap lagi nak kena masuk balik. Then dia amek alat penyedut dan masukkan ke dalam hidung bersama-sama kamera tadi. Ha, bayangkan la dua benda masuk dalam lubang hidung ko yang kecik tu. Huhu. Dia sedut keluar segala mukus yang menghalang laluan. Segala sudut tau, time tu la saya rasa sangat sakit sampai air mata saya keluar. Rasanya kalo tak keluar tu tak sah kot? Sebab patients sebelum ni yang keluar dari bilik ni semua saya tengok lap mata dan mata merah-merah. Huhu. Dan saya terbatuk sikit sebab boleh rasa benda tu menyedut sampai ke tekak kesan sedutan dia. Masa tu jugak saya tak tahu nak kena tutup mulut atau bukak mulut. Tapi kalau tutup, saya nak bernafas macam mana..hahaha.

Dah siap sedut, dia tengok lagi laluan hidung. Then, dah siapppp. Sambil bangun dari baring, dengar doktor tu huraikan. Dia cakap hidung ni dah semakin sensitif sekarang. So, lepas ni kena elak habuk, debu dan mungkin juga kesejukan. Doktor tu bagi spray hidung untuk saya spray dua kali sehari setiap hari. Dengan ubat selsema untuk dimakan bila perlu. Nanti lagi 6 minggu, kena datang balik jumpa dia. Lepas endoskopi tu, hidung jadi gatal sikit tapi macam takut-takut je nak tarik hingus kuat-kuat. Hahaha. Gigi depan pun ada rasa tak selesa sikit. Tekak pulak rasa macam kosong sangat, sakit dan weird bila nak telan air liur. Mungkin sebab kena sedut semua udara tadi kot. Hahaha.

Tunggu turn amek ubat

Saya turun bawah dalam 10.45 macam tu, jumpa housemate dan berbaris untuk ambil ubat. Dekat slip ubat, doktor tulis penyakit: AR. Huh? Apa ni??? Hari ni saya google tentang endoskopi hidung, dan saya jumpa kat
SINI
, AR should be 'allergic rhinitis'.

Ha...so, tak payah operate tonsil la kan? Tak payah lahhhh...mudah-mudahan. Doakan saya!


Tolong Jangan Terburu-buru Keluar Simpang

Assalamualaikum dan selamat hari Selasa.

Dah nak habis hari Selasa pun, tapi tiba-tiba nak buat entri blog kan. Haha. Sukahati kita la!!

Lately, selalu sangat kita menjadi mangsa keterburu-buruan (ada ke perkataan ni?) pemandu yang keluar daripada simpang. Ok, bayangkan korang nak jalan terus, takde nak belok-belok. So, confirm lah kan korang tak akan bagi signal ke kanan atau kiri? Nak mati ke apa, bagi signal, tapi nak jalan terus!?

Masalahnya, bila korang tak bagi signal, pemandu kat simpang tu macam yakin ajeeee, macam konfidennn aje, yang korang nak masuk simpang, tapi malas bagi signal, lalu diorang pun keluar melulu.

Memang tak lah kita nak brake! Tu jalan kita kot! Biar la nak eksiden pun, bukan salah kita, kan? Kalo eksiden, sah sah terbukti tu salah dia sebab keluar simpang tanpa menunggu kenderaan yang hendak berjalan terus. Tu dia, skema jawapan ujian lalulintas kita bagi.

Heh. Kalau ikutkan hati, memang lah boleh nak bagi eksiden. Tapi sebab kesian, kita bagi sipi-sipi nak eksiden je. Biar seinchi je nak cium kereta dia. Baru diorang tahu makna terkejut beruk dan erti sesalan sebab sesuka hati je ingat orang nak masuk simpang. Kannnn! Huh!

Entah lah. Kita yakin, ini lah akibatnya daripada sikap-sikap pemandu yang malas memberi signal ketika hendak memasuki simpang. Nah, pemandu-pemandu lain yang mendapat kesan dari perbuatan korang ni tau. Entah sampai bila lah nak sedar diri, mungkin sampai diorang sendiri yang eksiden kot, baru diorang nak start bagi signal kecemasan??

Rakyat Malaysia, tolong lah jadi pemandu berhemah!


Bila Mati Menjemput

Sejak akhir-akhir ini, semakin banyak aku mendengar berita kematian orang di sekelilingku.

Baik sahabat, sahabat kepada sahabat, ibu saudara sahabat, ibu mertua sahabat, adik-beradik sahabat, suami atau isteri sahabat, guru-guru sahabat, malah juga orang yang aku kenali tetapi pastinya tidak mengenaliku. Terutamanya dari kalangan para ulama di serata dunia.

Tanda kiamat kecil, bukan?

Boleh saja yang meninggal itu orang yang selalu kita kagumi dan sanjungi kerana kebaikannya, alhamdulillah. Dan boleh juga yang meninggal itu orang yang kita tidak berapa senangi kerana sisi buruk sikapnya. Golongan yang kedua itulah, apabila kita dengari khabar pemergiannya, cukup meninggalkan kesan di hati. Mungkin juga langsung tidak meninggalkan apa-apa kesan.

Kesan tersentap kerana kita dahulu pernah berkata yang tidak elok tentangnya, tetapi apabila dia pergi menghadap Illahi, kita langsung tidak sempat untuk meminta maaf. Allah, Allah.

Pernahkah kalian terfikir tentang itu?

Jika ya, apa yang kalian lakukan dan akan lakukan setelah itu?

Sikap buruk seseorang itu memang wajar kita benci, tetapi orangnya, wajarkah kita benci? Jika kita tidak mampu untuk mengubah sikapnya menjadi lebih baik walau pelbagai usaha telah kita lakukan, berdoa saja pada Tuhan. Moga-moga satu hari nanti terbuka hatinya dek suluhan hidayah-Nya. Hati manusia ini pembolak-baliknya adalah Tuhan. Kita hanya mampu menyeru kepada jalan kebaikan, masuk atau tidak mereka ke jalan tersebut, adalah tetap hak Tuhan.

Muhasabah diri, minta ampun banyak-banyak pada Tuhan, jika dulu kita selalu berkata-kata yang tidak baik.

Kerana “Barangsiapa yang beriman kepada Allah dan Hari Akhirat, maka hendaklah dia berkata yang baik atau hendaklah diam.” (HR. al-Bukhari dan Muslim dari sahabat Abu Hurairah).


Buat Sahabatku, Shin

Hari ini. Malam ini, entah kenapa hati ini bagai terusik sedikit.

Terusik dek kenangan lama yang sebenarnya telah terlipat jauh dalam sejarah.

Whatsapp daripada salah seorang ahli whatsapp group tentang seseorang yang telah lama 'hilang' kala meremang senja tadi membuatkan jiwa rasa sedikit terganggu.

Perasaan apakah ini?

Aku buka laptop dan menaip url blognya di Google.

Masih wujud.

Aku belek satu per satu entri blognya. Terhenti di beberapa entri. Masya Allah. Indahnya tulisan itu. Hati tersentuh di beberapa entri yang aku tahu kepada siapa ia ditujukan dan makna tersirat daripada yang tersurat di hadapan mataku. Tidak sangka ya, hampir 7 tahun sudah berlalu?

Sahabatku, Shin - kau tahu siapa kau - aku sudah memaafkan kamu. Perasaan yang meliang-libu ini, barangkali kerana aku resah apabila mengenangkan selama 5 tahun ini kamu masih tertanya-tanya adakah aku masih marah dan tidak mahu memaafkan kamu. Mungkin juga kerana aku takut jika aku atau kamu pergi dahulu menghadap Illahi, kita saling tidak sempat memaafkan.

Ketahuilah sahabat, aku sudah redha akan segalanya.

Redha.

Memang sukar dicapai awal dahulu. Tetapi benarlah masa akan menentukan segalanya. Alhamdulillah atas kenangan waktu lalu kita. Aku hanya mahu kamu tahu, perkenalan kita sebelum semua yang berlaku itu adalah salah satu keindahan dalam hidupku. Terima kasih untuk semua itu walau hakikat sebenar hanya Allah yang Maha Mengetahui. Sesungguhnya aku tidak layak untuk menghukum. Boleh saja, orang yang dahulu jahil, kini menjadi lebih baik dan dekat di sisi Allah. Malah boleh saja, orang yang dahulu kita nampak dekat pada Allah, kini adalah yang sangat jauh terpesong perjalanannya. Manusia berubah. Mudah-mudahan kita tergolong dalam yang pertama.

Semoga Allah redha, dan bebaskan kamu dan aku sebebas-bebasnya.


Dugaan Delivery

Kisah semalam, saya ada share di FB.

Hari ni, saya share kat sini lah ya.

Sekarang ni, saya aktif buat tempahan Brownies & Bars. Selera Sakura sekarang da ade set Happy Box (rujuk Insta dan FB Selera Sakura). Set Happy Box ni, berharga RM15 satu pek, yang mana kat dalam tu ada 15 pcs aneka brownies dan bars. Tapi saya tak pos ya, saya buat delivery je sekitar Skudai & Johor Bahru.

Happy Box Selera Sakura

Semalam, saya keluar delivery dalam pukul 11 lebih pagi, biasanya bawak lebih pek brownies dalam kereta, mana tau ada on-the-road buyer. Memang ada, alhamdulillah. Then, pukul 1 macam tu da gerak balik rumah. Cuaca sangat panas, mata mengantuk. Beberapa kali tersengguk, sangat terasa jauhnya nak sampai rumah. Ada beberapa saat, duduk line paling kanan tapi kereta depan dah jauh bebenor. Maafkan saya kereta belakang. Ada beberapa saat, hampir cium besi divider tapi sempat tersedar. Alhamdulillah sempat sampai rumah sebelum jadi apa-apa.

Dah sampai rumah, berniat nak nap sekejap. Ada whatsapp masuk. Nak Happy Box 1, delivery ke BBU. Boleh, tapi pukul 4 ke atas. Then time tengah mamai2 mengantuk, sempat baca komen2 kat group food delivery. Sambil-sambil reply, sambil lelapkan mata. Whatsapps masuk akhirnya dibiarkan aje. Then, terjaga nak dekat pukul 4. Ade lagi buyer nak close deal. Ok, kena gerak ni. Kang lambat pulak!

Keluar lah delivery dengan bawak pek brownies lebih jugak. Tiba-tiba, masa pek brownies tinggal 2 orang je lagi nak deliver, ade whatsapp masuk. Ya Allah, saya terlupa buyer BBU sebelum nap tadi! Pek yang saya bawak lak semua da jadi milik orang. Da bincang-bincang dengan buyer tu, alhamdulillah tukar delivery esok pagi which is pagi ni lah. Singgah solat kejap kat Petronas, beli makanan untuk housemate yang kirim, then sambung delivery lagi. Nasib baik on the way balik rumah kali ni tak mengantuk dah, banyak betul fikir pasal delivery process (nak teruskan buat delivery sendiri ke, nak hire orang ke, atau buat pickup only, no delivery dah) sebab da rasa terkilan boleh terlupa buyer BBU tu. 😢

Terlalu banyak benda nak kena buat dalam satu masa. Kadang-kadang sambil drive pun nak baca whatsapp buyer. Nak cari direction kat waze lagik bila customer tukar tempat pun ada. Koh koh koh. Macam-macam dugaannya, takpe, start with difficulties, insya'Allah ini stepping stone untuk masa hadapan yang lebih baik. Semoga wanita-wanita yang berniaga sendiri dari rumah seperti saya diberikan ketabahan dan kekuatan untuk terus mencari rezeki sampingan yang halal buat keluarga masing-masing. Ameen.

Pengajaran dari komen-komen rakan FB dari kisah saya ni:

Tanggungjawab kita lebih banyak daripada masa yang kita ada.

Rezeki setiap orang telah Allah setkan sejak azali, tapi rezeki tak akan datang bergolek.

Terima kasih untuk customer BBU tu, tadi da selesai delivery kat dia pagi-pagi. Hihi.


Mana Nak Cari Langkawi Hotels untuk Penginapan yang Istimewa? |
Bila sebut je Langkawi, mesti terlintas di benak pemikiran korang akan replika helang di Dataran Lang, shopping dan coklat kan? Sempit bebenor pemikiran tu, apa kata kita luaskan sikit? Sebenarnya, ada banyak lagi tempat menarik yang ada di Langkawi, sama ada kita sedar atau pun tidak. Jommm, check it out!

Langkawi memang terkenal dengan pantai yang cantik lagi menyenangkan seperti Pantai Cenang, Pantai Tanjung Rhu, Pantai Tengah, dan yang paling rare, Pantai Pasir Tengkorak. So, kalau korang plan nak beristirehat bersama keluarga untuk melihat scenery yang cantik dengan pasir yang putih berkilau bak mutiara, jemput la berkunjung ke pantai-pantai tersebut, pasti korang tak akan kecewa.

Tengkorak bukan sebarang Tengkorak, ok!! Pic:
Make My Trip

Kalau teringin nak tengok pemandangan Pulau Langkawi dari tempat yang tinggi, why not korang try mencari tempat-tempat yang unik dan lain daripada biasa? Korang boleh try Kereta Kabel Langkawi dan pergi ke SkyBridge, fuhhhh awesome gila kot tengok seluruh Pulau Langkawi from upper view!

Lupakan gayat korang! Rugi kalau tak naik Kereta Kabel Langkawi ni tau! Pic: Cari Destinasi

Sky Bridge Langkawi, sanggup ke tak sanggup? :p Pic: We Are Holidays

Kalau bawak anak-anak pulak, tak sah kalau tak ke Underwater World Langkawi dan Langkawi Wildlife Park. Di samping dapat memberikan banyak pengetahuan tentang haiwan untuk anak-anak, diorang pasti teruja bila dapat melihat binatang-binatang yang rare seperti penguin, jerung, lobster dan sebagainya!

Boleh la feeling snorkeling di Underwater World Langkawi. Pic: Langkawi.SG

Tapiiiii, percutian tidak akan bermakna tanpa ada tempat penginapan yang selesa. Jadi, korang boleh membuat pemilihan hotel dengan traveloka bagi memudahkan urusan korang. Saya sertakan di sini beberapa
recommended Langkawi Hotels
 untuk korang belek-belek, ya!

Villa Molek

Swimming Pool di Villa Molek, Langkawi. Pic: Villa Molek

Kalau korang nak tahu, Villa Molek ni antara villa favourite pengunjung di Pantai Cenang, sebab jaraknya yang tak jauh dari pantai, hanya berjalan selama 5 minit, dah sampai ke villa. Bukan tu je, dari Villa Molek nak ke Underwater World pun sangat la dekat, hanya 1.1 km (4 minit) dengan menaiki kereta. Tambahan pula, susun atur villa ni sangat luas dan amat menitik beratkan ketenangan dan keselesaan pengunjung. Ada balkoni yang menghala ke tropical garden atau swimming pool, personal pantry dan juga living room. Senang cerita, villa ni sangat sesuai bagi mereka yang datang bercuti ke Langkawi bersama family. Selain tu, villa ni juga ada menyediakan pelbagai perkhidmatan kepada pengunjungnya seperti massage and reflexology, laundry and dry cleaning service, serta shuttle service to Kuah town. Cumanya, ada charge tambahan lah ye untuk perkhidmatan tersebut.

Adya Hotel

Ladies Swimming Pool di Adya Hotel, Langkawi. Pic: Adya Hotel

Terdapat pelbagai jenis hotel di Langkawi dekat dengan Pekan Kuah, antaranya adalah Adya Hotel Langkawi. Terletak tidak jauh daripada Pekan Kuah, hanya mengambil masa 5 minit dengan menaiki kereta. Bila sampai di Pekan Kuah, korang boleh la pergi ke HIG (Haji Ismail Group), shopping sakan beli coklat untuk dibawa pulang. Uniknya Adya Hotel ni, diorang mengetengahkan ciri-ciri konsep Islamik, seperti ada swimming pool tertutup khas bagi kaum wanita, tidak bercampur dengan swimming pool untuk kanak-kanak dan family. Bukan tu je, hotel ni turut menyediakan surau bagi memudahkan pengunjung Muslim untuk menunaikan ibadah solat. Kalau korang tiba-tiba rasa nak ubah selera makan local food or fast food, tak payah bersusah-payah nak bawak kereta dan mencari parking bagai, sebab terdapat banyak restaurant dan fast food yang berdekatan dengan hotel ni, jalan kaki jeee dah sampai!

Resorts World Langkawi

Premier Suite di Resorts World Langkawi. Pic: RW Langkawi

Bagi korang yang ingin mencari tempat penginapan yan tenang dan private, cuba try test stay dekat Resorts World Langkawi ni. Sesuaiiiii sangattttt untuk mereka yang baru berkahwin dan mencari destinasi berbulan madu. The best part is, bila korang dapat melihat pemandangan matahari terbenam yang cantik dari jeti bersama dengan pasangan, serta pasangan yang sedang berbulan madu boleh menempah makan malam romantis di hotel. Tambahan lagi, bilik yang disediakan sangat besar dan resort ni juga menawarkan pelbagai sarapan yang sedap dan beraneka bagi setiap pengunjung yang datang. Selain itu, pelbagai aktiviti disediakan seperti island tour, jungle trekking, bicycle joy rides serta banyak lagi.

Actually, there are
lots of best hotels in Langkawi
 to be shared with. Apa pun pilihan hotel korang, yang penting, enjoy your holiday okay! Happy planning for holidays guys!


Twisty Cats - Radial Hypoplasia (RH)

Assalamualaikum dan selamat pagi!

Da lama tak menulis kat blog ni. Hari ni tiba-tiba rasa nak share something. Alang-alang dah baca benda tu dengan penuh khusyuk dan tawadduk, maka wajib rasanya saya share apa yang saya da baca.

Twisty Cat, pernah dengar? Boleh tengok video kat bawah.

Saya study tentang Twisty Cat ni sebab baru-baru ni ade jumpa 3 ekor kucing yang kaki hadapannya bengkok ke dalam, seolah-solah patah. Diorang tak dapat berjalan macam kucing biasa, nampak macam arnab pulak. Bila berjalan, nampak macam orang shuffling gitu. Kesian sangat.

Kaki hadapan anak kucing ni bengkok ke dalam

Nama penyakit ni saya jumpa kat
SINI
. Radial Hypoplasia (RH). Pergerakan kucing yang menghidap RH agak terganggu dengan kekurangan upaya kaki hadapannya. Kalau nak lari sebab ketakutan pun jadi agak lambat. Tapi kalau yang dah biasa dan kuat, boleh jadi sangat-sangat laju! Lompat aje macam arnab! Disebabkan kaki hadapannya tak dapat digunakan seperti biasa, kucing RH tak dapat membersihkan muka, telinga, dan matanya seperti kucing biasa. Jadi, kena tolong diorang bersihkan segala yang bertakung dekat mata tu sebelum terjadinya infection.

Dalam gambar tu dua ekor je, sekor lagi bawah almari, sangat penakut

3 ekor anak kucing ni kawan saya jumpa dekat rumah baru dia. Jumpa-jumpa je kakinya da macam tu. Mula-mula kitorang pelik gak, kenapa dengan kaki diorang ni. Adakah diorang terhimpit dalam satu ruang yang sempit sejak lahir? Tapi ikutkan saiz kecik camtu macam baru sebulan lebih je. Rupa-rupanya, diorang antara penghidap RH, yang mana omputih kata berpunca daripada injury of birth defect. Kesian kan, tiga-tiga lak jadi macam tu. Kalau manusia, memang bakal berliku-liku hidup tu. Huhu. Korang kalau jumpa kucing macam ni dan nak jaga dia, boleh rujuk kat
SINI
 tau panduan untuk jaga kucing RH. Pergi kat subtopic Twisty Cat.

R.I.P sayang

Dijadikan cerita, 10 April lepas, yang Calico ni da pergi menghadap Illahi. Kawan saya secara tak sengaja terlanggar dia masa nak reverse kereta. Itu lah asbab dari kelemahan kucing RH. Diorang lambat bergerak bila diancam bahaya. Sedih tu, memang sedih. Tak sempat nak jaga diorang sampai besar. Kawan saya trauma sekejap kot. Tapi, Allah da tetapkan semuanya kan. Di sebalik semua ni, tentu ada hikmahnya. Yang Calico ni paling lemah antara ketiga-tiga ekor anak kucing RH ni. Kalau tengok dalam video tu, nampak kan macam mana lambatnya dia shuffling. Allah Maha Mengetahui, mungkin itu yang terbaik buatnya. Insya'Allah dia tengah berjalan dengan sempurna di sebelah sana. :')


Pesan - Irfan Haris

Disaat ku tiada nanti, tiada lagi disisimu

Jangan kau bersedih dan menangis

Engkau insan yang ku sayang

Yang paling ku kasih dirimu

Amat bererti dihidupku

Nanti diakhir nafasku

Lihatlah ku buat kali yang terakhir

Doa doakan la aku

Disaat aku menghadap-Nya

Jaga dirimu, sayangku

Disaatku bila tiada disisimu

Semoga cinta kita kan bersama

Dihatimu

Jadikan aku yang terakhir

Sampai nafasku terhenti dihujung waktu

Saat ku kirim cinta

Yang abadi

Nanti diakhir nafasku

Lihatlah ku buat kali yang terakhir

Doa doakan la aku

Disaat aku menghadap-Nya

Jaga dirimu, sayangku

Disaatku bila tiada disisimu

Semoga cinta kita kan bersama

Dihatimu

Jadikan aku yang terakhir

Sampai nafasku terhenti dihujung waktu

Saat ku kirim cinta

Yang abadi


Pecah

PixelsTalk

Sesetengah orang tak faham apa yang kita sedang lalui.

Di depan mereka kita tersenyum tawa, tapi hakikatnya hanya kita yang tahu apa yang sedang melanda diri.

Selama ini hanya kita yang tahu bahawa kita kuat dan terus berusaha buat sehabis baik.

Ketahuilah, bukan mudah membahagi masa antara dua perkara yang sama penting.

Empangan air mata kita boleh pecah juga, kalau kita mengharapkan bantuan seseorang, tetapi orang itu lah yang menyebabkan kita menangis dalam diam.

Kita dipandang serong dan dihakimi bertubi-tubi.

Ada yang memang betul, yang kita tidak perlu orang lain menyebut-nyebut tentangnya.

Namun benarnya ada yang lebih tersirat dari yang tersurat.

Bukan tidak mahu menerangkan situasi, ada yang lebih utama sedang kita kejari.

Bahkan jika mencuba pun, bukan mahu mendengar.

Tidak mengapalah, hanya kepada Allah saja kita patut berharap.

Yang benarnya, harapan itu patut kita letakkan pada Dia semata.

Tentu saja Dia mahu bicara sesuatu dari apa yang berlaku.

Maka, berusahalah.

Dan letakkan tawakkal hanya pada dia.


Jalan-jalan ke Osaka, Jepun - Merangka Itinerary

Assalamualaikum dan salam sejahtera.

Hahaha! Dah berbulan dah balik dari Osaka, baru hari ni nak share pengalaman kat sana. Bukan apa, malas da nak menyusun ayat dan mengarang cerita. Nak kena edit-edit gambar lagi. Jenuh woo! Sebab tu jadi blogger pun dapat upah bila kita buat entri untuk orang lain. Banyak guna tenaga dan masa buat kerja camni. Kalau ada yang tak faham jugak, tak tahu lah!

Berbalik kepada tajuk entri, 1 Mac yang lepas, saya dan encik suami dimurahkan rezeki untuk melawat negeri matahari terbit. Hampir setahun awal saya beli tiket KL-Kansai. Tiket balik beli kemudian. Masa tu tengah promo Air Asia, jadi dapat lah tiket dua orang RM598 je untuk KL-Osaka. Kalau beli tiket balik sekali masa tu, boleh dapat harga yang sama untuk Kansai-KL.

Lebih kurang macam ni la itinerary Osaka kitorang..detail tak? Haha!

Sebelum ke sana, kami buat persediaan dan penyelidikan berbulan-bulan untuk merancang perjalanan. Disebabkan dulu saya dah pernah pergi Tokyo, jadi mudah sikit untuk saya merangka itinerary dan menjangka perjalanan. Beberapa perkara yang perlu diambil kira sebelum memulakan perjalanan:

Bajet

Berapa hari nak pergi

Penginapan

Ke mana nak pergi

Transportation

Musim.

Haa, benda basic la kan kalau nak travel ke mana-mana pun. Sebelum saya buat itinerary, saya ada merujuk itinerary dari seorang rakan yang dah travel ke Jepun juga. Tengok tempat-tempat yang dia cover dan bajet. Saya dan encik suami adalah sangat-sangat bajet punya traveller. Jadi, masa buat itinerary tu lah sebolehnya saya cut banyak kos yang tak perlu.

Bajet kita dah tentu lah berkait rapat dengan point nombor 2 - 5 kat atas tu. Point 2 - 5 pula sangat bergantung kepada bajet. Maka, semua tu kena selari lah bila study. Saya mulakan dengan pencarian penginapan. Kalau nak melancong ke Jepun dengan bajet yang rendah, jangan belek hotel. Hahaha! Cut terus dari list, ok? Go for guesthouse atau pun AirBnB. Harga satu malam bagi rumah persendirian adalah lebih berpatutan berbanding kalau stay hotel. Lagi satu, kita boleh rasa macam mana suasana di kejiranan bangsa Jepun ni kalau duduk di perumahan diorang. Alahai, kenapa ya saya tak ambil langsung gambar di kawasan perumahan AirBnB saya tu? -_-"

Tips penginapan paling penting adalah: Pilih penginapan yang dekat dengan public transport supaya senang perjalanan kat sana nanti. Jepun ade sistem keretapi yang sangat maju, jadi jangan risau kalau tak mampu nak sewa kereta masa kat sana. Disebabkan sangat maju, train dia sangat banyak hinggakan kalau baru datang dan tengok train map dia boleh serabut kepala. Hahaha! Tapi jangan risau, ambil masa untuk biasakan diri. Boleh juga gunakan apps Google Maps untuk rangka perjalanan, apps akan bagi siap-siap train apa, line mana dan gerabak mana yang boleh bawak kita ke destinasi yang dituju.

Saya dan encik suami pernah terlepas stesyen sebab tersalah naik train yang tak berhenti dekat stesyen tu..haha!

Disebabkan train yang sangat maju ni jugak lah, jangan risau kalau penginapan yang dipilih tu macam jauh sangat dari tempat yang kita nak pergi. Macam kitorang, AirBnB di Temma, stesyen terdekat adalah JR Temma Stn., boleh ke bandar Osaka, Kyoto, Nara, Kobe tanpa perlu bertukar penginapan lain sepanjang 5 hari 4 malam di Osaka. Kalau hari lebih panjang, boleh cover lagi banyak tempat lain. Ada jugak terlintas dalam kepala kitorang, kalo ada masa kosong, nak turun je setiap stesyen lain yang takde dalam itinerary, nak tengok culture setiap pekan kat sana. Tapi, tak kesampaian hajat tu sebab masa sangat pack! Huhu!

JR ni macam KTM je kan? Tapi dia sangat laju dari KTM dan sangat menepati masa!!!

Dari segi transportation pula, Jepun ada sangat banyak jenis train. Bergantung kepada tempat yang kita nak pergi, pilih la train yang sesuai. Kalau hanya nak berjalan di bandar Osaka, boleh ambil Osaka Amazing Pass. Kalau nak pergi jauh sikit, boleh pakai JR Pass. JR Pass ni pulak tak cover local train, ade stesyen tertentu sahaja yang dia akan berhenti. Untuk trip sepanjang kat sana, kitorang hanya beli 4 Days JR West Kansai Area Pass secara online (boleh dapat diskaun, book dulu, bayar masa ambil di Kansai Airport) di website
Japan Rail Pass
. JR Pass yang ini cover kebanyakan tempat pelancongan yang popular sekitar kawasan barat Kansai. So, 3 hari pertama tu kitorang banyak jalan ke luar kawasan Osaka. Manakala hari terakhir sebelum balik Malaysia, kitorang jalan-jalan sekitar bandar Osaka je naik local train. Local train ni kitorang tak beli pass, beli tiket on the spot je macam kita beli tiket LRT untuk dapat token tu. Best tau, belajar pakai train diorang!

Dari segi musim pula, pilih musim yang sesuai dengan tempat yang korang nak pergi. Kitorang pilih hujung-hujung winter. So, dapat jugak la rasa sejuk winter sikit dan ade juga kawasan yang dah start berbunga Ume sebab dah nak masuk musim bunga. PENTING untuk pilih musim yang sesuai sebab ade tempat pelancongan yang ditutup ketika musim sejuk. Nanti saya akan ceritakan lebih lanjut dalam entri seterusnya bila dah start berjalan-jalan kat sana ya!

Pocket Wifi disediakan oleh host AirBnB

Kebanyakan penginapan AirBnB ni menyediakan sekali pocket wifi percuma. So, tak perlu risau tentang data internet sepanjang kat sana. Bergantung juga lah kepada host AirBnB yang anda pilih, ada kawan gitau: kadang-kadang host AirBnB kasi pocket wifi je, simcard kena beli sendiri. So, pandai-pandai lah ya study and choose your AirBnB! Sekarang ni pun kerajaan Jepun dah lupuskan banyak penginapan AirBnB dalam usaha me'legal'kan AirBnB di Jepun.

So, macam mana? Dah boleh karang itinerary tak? Kalau uols nak mudah dan tak perlu pening kepala, saya cadangkan
pakej percutian ke Osaka 2018 & 2019
 oleh ARBA Travel. Haaa...diorang dah susunkan itinerary yang sesuai untuk uols. Kalau pertama kali nak pergi travel, boleh lah try pakai pakej macam ni. Seterusnya, boleh belajar buat itinerary sendiri pulak, kan!

Ok, lah! Entri yang tergantung lama berbulan-bulan ni pun lambat gila nak sambung balik dan siapkan. Akhirnya, siap jugak hari ni. Hahaha! Tapi ni baru mukadimah je ni! Belum sampai Osaka lagi! Hahaha! Jumpa lagi dalam entri seterusnya! Semoga seorang Sunah Sakura diberi kerajinan untuk edit gambar dan mengarang. >_<

Entri seterusnya:

Jalan-jalan ke Osaka, Jepun - Hari Pertama


Jalan-jalan ke Osaka, Jepun - Hari Pertama

Entri sebelum:

Jalan-jalan ke Osaka, Jepun - Merangka Itinerary

Assalamualaikum dan selamat hari Ahad.

Ya Allah, lamanya tertangguh entri hari pertama di Osaka, Jepun! Da nak sampai hujung tahun 2017, dah! Sedar ke tak sedar? Hahaha! Adumakkk, ape nak jadi lah Sunah oi! Penyakit M nya tu besar sangat sampai macam takde ubat dah. XD

Ok, ok. Sebelum melarat, baik kita teruskan menaip.

Berapa hb ek gi Jepun? Tengok..dah lupa dah. XD

Belek jap kat
SINI
. Ok.

Pada 1hb Mac 2017, awal-awal pagi lagi saya dan encik suami menunggu di airport KLIA2. Flight kami pukul 8 pagi. Memang ramai juga yang ke Osaka pada tarikh tu. Muka Jepun pun ramai nak balik tanah air diorang. Untuk masuk ke balai berlepas, kami kena berbaris dulu. Ade staff Air Asia X menyemak passport kami di hujung barisan tu. Staff tu tanya, pergi ke sana berapa hari, untuk ape, pergi seorang atau dengan sesiapa. Haa, mungkin salah satu safety measure diorang yang terakhir sebelum semua penumpang naik pesawat. Maka, ikut je dan jawab segala yang benar belaka.

Berbaris untuk disemak passport dan short interview.

Flight yang kami naik, takde TV! Alamakkk, 7 jam tuuu! Mampusss, hahahah! Ingatkan ade la entertainment macam dalam flight MAS 2 tahun sebelum ni. Sobss. Encik suami takpe la, dia ade i-Pad "kesayangan sangat" dia tu. Boleh main game. Saya? Aduuu. Saya pun lupa dah ape saya buat sepanjang perjalanan. Mungkin tidur kot? XD Atas flight ni, kami beli makanan sesiap secara online masa nak check in web. So, boleh dapat murah la berbanding beli on board. Makan dua kali, tapi saya rasa sekali pun da ok sebab masa makan kali kedua tu rasa macam terpaksa makan dengan perut yang masih kenyang. Encik suami pun. Hahaha!

Meals saya. Encik suami punya lupa nak amek gambar. Adoh!

Dalam pukul 3.25 petang waktu kat sana, kami pun selamat mendarat di Lapangan Terbang Antarabangsa Kansai (KIA) yang letaknya macam kat pulau sikit. Takde ambik la pulak gambar dari atas masa mula-mula sampai. Nak tahu sebab ape? Sebab cahaya matahari memancar penuh kesilauan masa kat atas. -_-" So, tak dapat nak bukak window sheet. Huhuhu.

Setibanya di KIA, kami terusss pakai winter jacket. Walaupun da nak hujung-hujung musim sejuk, tapi sejuknya ya Allah. Encik suami pun cakap "abang ingatkan sejuk macam Cameron tu ke..." Hahaha! Baru ko tauuu! Keluar dari pesawat tu, kami naik train ke main terminal. Sama macam train kat KLIA kalau nak ambik international flight kot? Then, kami tanya staff kat KIA lokasi prayer room sebab takut sampai rumah nanti da masuk Maghrib. Ya, KIA ada prayer room ya! Bilik sembahyang untuk semua agama. Ade 3 buah katanya, tapi kami jumpa yang kat Terminal 1 je, betul-betul sebelah Korean Air Lounge kat Level 3. Bilik sembahyang dipisahkan untuk lelaki dan wanita. Waktu solat kat sini sangat awal ya, jadi sila alert dengan benda ni untuk tak terlepas waktu solat semasa bermusafir.

Prayer room di Kansai International Airport.

Masa nak gi solat ni la terserempak dengan sorang admin Road to Japan, encik Dzulhaidy Abdul Rahim. Sempat la encik suami berborak dengan dia kejap sebelum kami berpisah. Lepas solat, kami cari JR Ticket Office. Kena tuntut tiket yang dah di-book online sebelum datang sini. Senang je nak cari dia, tengok signboard yang tunjuk JR train, sure akan jumpa ticket office tu depan JR train entrance je. Kaunter dia pun banyak, berbaris kejap je walaupun nampak panjang mulanya. Saya just tunjukkan email dari pembelian online, then bayar kat kaunter tu harga untuk 4 hari penggunaan JR West Kansai Area Pass berjumlah 6,300¥ seorang. Korang boleh belek maklumat lanjut kat
West Japan Railway Company
.

JR Ticket Office dan JR Line Gate di Kansai International Airport.

Lepas dapat tiket untuk 4 hari tu, saya turut membeli tiket sehala berharga 1,190¥ ke Temma Stn, stesyen terdekat dengan penginapan AirBnB kami kat sana. Untuk hari pertama, kami belum start guna JR West Kansai Area Pass. Hari kedua baru kami start pakai yang tu. Sebab? Kami sampai ke Temma tentu da lewat petang. Tak banyak tempat dapat pergi bila da malam. So, kami plan untuk berjalan-jalan di sekitar penginapan sahaja.

JR one way ticket Kansai Airport - Temma.

Sepanjang perjalanan ke Temma Stn tu, dapat la kami tengok pemandangan kampung-kampung dan bandar-bandar sekitar Kansai. Encik suami cakap, rumah diorang kaler dia dull gitu aje. Takde yang terlalu mencapap. Hahaha! Masa berhenti kat stesyen-stesyen, ternampak jugak budak sekolah tengah tunggu train seorang diri. Jepun terkenal dengan negara yang selamat, kadang-kadang je kita akan dengar berita jenayah berlaku di Jepun.

Budak sekolah tunggu train kat Hineno Stn.

Sejam lebih perjalanan, kami sampai di Temma Stn. Train ni direct ke sini. So, tak payah turun sepanjang perjalanan. Tunggu  je sampai destinasi. Suhu masa ni dah makin sejuk sebab da masuk Maghrib. Kami keluar dari stesyen dan ikut arah yang host AirBnB dah hantar dalam email. Menapak je dalam lebih kurang 5 - 10 minit gitu campur tolak terpegun tengok FamilyMart yang dah lama dirindui. Saya tak ambil lah pulak gambar luar apartmen tu. Kalau tak, boleh tengok betapa dekatnya bangunan sebelah dengan pintu masuk apartmen. Nampak lah sikit orang Jepun sangat memanfaatkan setiap inci tanah yang ada kan? Hahaha!

AirBnB yang kami duduk adalah milik Yaeko-san, jenis bukak pintu terus nampak dapur dan katil. Macam studio kecik. RM97 semalam. Korang boleh belek rate dan room dia kat
SINI
. Encik suami siap buat live juga kat FB sambil masak megi. Hahaha! Kami plan nak keluar balik lepas selesai solat. Nak jalan-jalan area Tenjinbashi-suji. Salah satu shopping street terpanjang di Osaka, tapi tak sepopular Shinshaibashi-suji.

Keluar bilik kene senyap-senyap ya. Korang memang tak akan dengar bunyi ape-ape kat perumahan Jepun. Susah nak jumpa jiran sebelah. Sunyi macam tak berpenghuni aje. Tapi itulah budaya diorang. Tak suka kekecohan dan bunyi bising. Dalam train pun macam tu. Tapi pernah juga terserempak budak-budak sekolah yang bising berborak dalam train. Hihi. Mungkin 1 dalam 100 yang macam tu.

Tenjinbashi-suji, Temma. Encik suami belikan apron untuk kakak ipar.

Cantik kan tshirt tu? Simpleee, tapiiii harga diaaa..jangan memain! Hahaha!

Banyak restoran, tapi takde yang diyakini halal. So, tengok je dari luar.

Kat Tenjinbashi-suji, ade banyak deretan kedai dan restoran. Tapi kebanyakan kedai da tutup time tu. Orang Malaysia pun macam tak nampak je. Kitorang je agaknya. Hahahah! Disebabkan banyak kedai tutup, maka sesuka hati kami je lah bergambar kat sana sini. Lepas da penat berjalan, kami singgah ke supermarket besar kat situ. Agak ramai orang dan meriah. Rupanya ada sale. Buah strawberry pun sale ok!! Saya tak berapa ingat harganya, tapi dalam RM8 gitu je, besar-besar dan fresh pulak tu! Encik suami pun suka dan cakap sedap sedangkan selama ni dia tak suka strawberry. Lagi satu benda yang wajib saya beli bila sampai Jepun adalah air kota coklat Van Houten Cocoa. Ya Allah, rindu, ok! Tak akan jumpa yang sesedap tu kat Malaysia. Hahaha! Uols kalo gi sana, wajib cari tau! XD

Gi Jepun, wajib cari dua ni, ok!

Da puas window shopping, kami pun gerak balik apartmen. Rehat dan sambung hari kedua pulak ya!

Entri seterusnya:

Hari Kedua


Jalan-jalan ke Osaka, Jepun - Hari Kedua

Entri Sebelum:

Sebelum ke Jepun

Hari Pertama

Assalamualaikum dan selamat hari Isnin!

Hari cuti-cuti Malaysia. Hihi. Hari ni saya nak sambung entri untuk hari kedua di Osaka pulak. Sementara ada mood ni kan. Kalau tak, entri Port Dickson dengan Jogjakarta pun terbengkalai kalau tak teruskan menaip. Tapi, tengok gayanya, memang tahun depan baru lah sampai entri dua tempat terkemudian tu. Hahahah!

Haa..kau tengok, dah tahun depan pun...perenggan pertama tu saya buat tahun lepas tau..hahaha!! Takpe, kita sambung ajee!

JR West Rail Pass - masih simpan dalam purse sampai sekarang..hihi

Ok, hari kedua kami di sini, kami gerak dari apartmen pukul 8 lebih. Tak keluar terlalu awal sebab hari bekerja ni, train akan jadi macam tin sardin dengan rakyat Jepun yang pergi kerja naik train awal pagi. So, nak elakkan benda tu, disarankan untuk keluar selepas 8 pagi. Hari ni kami nak ke Kyoto. Bermula lah penggunaan JR West Kansai Area Pass. Kami ambil JR train ke Osaka dari Temma stn. Di Osaka pula, tukar train lain ke Kyoto. Benda-benda ni, korang boleh google maps sendiri before ke Jepun ya. Ade panduan train ape yang korang bole naik, gerabak berapa, berhenti stesyen mana dan berapa minit akan sampai. Osaka ke Kyoto naik JR train mengambil masa tak sampai 1 jam. Dalam perjalanan tu, boleh lah belek itinerary untuk make sure betul hala tuju kita.

Belek-belek itinerary sambil tunggu train sampai ke destinasi

Sesampainya di Kyoto, kami terus ambil train ke Saga Arashiyama stn. Ya, kononnya begitu. Tapi kami tersalah naik train, tak berhenti pun dekat Saga Arashiyama stn, tapi dia berhenti dua stesyen selepas tu. Masa ni la kami baru nak memahami sistem train Jepun. Seperti yang saya ceritakan dalam entri
pertama
. Train dia ade local, rapid dan special rapid. Salah satu jenis train ni adalah yang ekspress dan tak akan berhenti dekat semua stesyen. Jadi, kalau terlepas stesyen, jangan panik. Tunggu train yang betul untuk balik semula ke stesyen yang sepatutnya.

Disebabkan da terlepas Saga Arashiyama stn, kami decide untuk stop dekat stesyen sebelum Saga Arashiyama, iaitu Kameoka stn. Dari sini, menapak sikit ikut orang lain berjalan beramai-ramai ke Sagano Relic Railway atau disebut juga Sagano Romantic Train. Train ni adalah train khas yang melalui sepanjang Sungai Hozugawa untuk pelancong melihat pemandangan alam semula jadi. Perkhidmatan train ni ditutup sepanjang musim sejuk, tapi dibuka semula pada penghujung musim. Time kitorang pergi tu, maksudnya diorang baru buka balik la.

Pemandangan sawah padi sepanjang menapak ke Torokko Kameoka stn.

Sampai kat Torokko Kameoka stn, beli tiket untuk naik Sagano Romantic Train berharga 620¥ seorang, sehala. Kami ambil sehala je sebab nanti ade plan lain pulak. Da beli tiket tu, tunggu la train sampai. Ambil gambar banyak-banyak dulu sambil tengok pelancong dari negara China yang datang beramai-ramai riuh rendah bunyinya. -_-"

Torokko Kameoka stn, khas untuk Sagano Romatic Train (bulatnya pipi di situ)

Kat stesyen tu ade seorang pengawal yang akan jaga keselamatan penumpang. Bila train da muncul dari jauh, dia akan pastikan kita tak terlalu dekat dengan landasan. Bercakap dalam bahasa Jepun sambil tiup wisel, buat-buat fahamlah ya!

Pengawal landasan Uncle Jepun suruh tepi sikit

Dalam train, kena duduk ikut nombor seat dan platform dalam tiket. Ruang antara seat yang berhadapan adalah sangat sempit. Depan saya dan encik suami masa tu adalah dua orang pelancong remaja lelaki dari China. Memang nak bertemu je lutut kami time duduk tu. Tapi tak lama, bila da start nampak sungai, saya dan encik suami bangun dan berdiri je tepi tingkap besar train tu. Ya, boleh berdiri. Tapi tanya dulu, minta izin ya dengan "konduktor" dalam train tu. Jangan main bangun je. Hihi.

Sangat cantik pemandangan sepanjang Sungai Hozugawa. Air dia kaler biru kehijauan. Sangat bersih, tanpa sampah sarap. Siap boleh nampak itik berenang lagi. Train berhenti jugak kejap kat salah satu perkampungan ke ape tah, sebab tak faham bahasa Jepun. Ade penerangan tentang tempat-tempat yang train slow down dan berhenti, tapi tak faham sepatah haram. Hahaha!

Sungai Hozugawa dari dalam Sagano Romantic Train

Bila da sampai Torokko Saga stn, kami turun dan menapak sedikit ke Arashiyama Bamboo Grove. Salah satu tempat paling unik di dunia kerana ladang buluhnya. Pergi pagi-pagi weekdays, tapi pelancong lain pun da ramai. Sempat juga ambil gambar dengan orang Jepun yang berpakaian tradisi mereka. Kami pun ambil kesempatan juga bergambar dengan pakaian tradisi kami. Eh! Ya, kami berbaju Melayu dan berbaju kurung putih pada hari kedua di sini. Semata-mata nak ambil gambar istimewa kat bamboo grove tu. Hihi. Ade beberapa orang Malaysia yang datang tegur kami, dan offer untuk ambilkan gambar kami. Dia salute tengok encik suami berbaju melayu masa mula-mula masuk ke kawasan ni katanya. Menahan la sejuk sekejap untuk shooting gambar, lepas tu laju-laju pakai balik baju sejuk. Koh koh koh.

Arashiyama Bamboo Grove, Kyoto

Dari Arashiyama Bamboo Grove tu, kami kena keluar untuk cari Saga Arashiyama stn. Mula-mula kami tanya penarik beca. Dia tak pandai bercakap bahasa Inggeris, tapi dia berusaha jugak nak tunjuk jalan dengan isyarat tangan. Jadi, kurang faham la sikit. Tapi kami tunduk dan ucap terima kasih juga. Menapak la ikut orang lain berjalan keluar ke kawasan perumahan Arashiyama, sambil encik suami buat video live. Ralit sampai sesat. Hahaha! Alhamdulillah, ternampak papan peta besar yang disediakan untuk pelancong. Rupanya da terlebih berjalan. Patah balik sampai jumpa stesyen.

Dari Saga Arashiyama stn, kami naik train ke Kyoto semula. Turun kat Kyoto, bukak google maps dan cari restoran Ayam-YA. Salah satu restoran ramen halal di Kyoto. Menapak la kami cari restoran tu dalam 15 - 20 minit juga. Akhirnya jumpa, tapi da almost nak tutup sebab dah nak dekat pukul 2 petang. Macam yang saya gitau sebelum ni, restoran kat sini kebanyakan bukak waktu lunch, then tutup dan bukak balik waktu dinner.

Ambil gambar ni lepas kedai dah tutup, kain rentang dah takde

First time kami order makanan guna mesin. Pilih makanan yang kita nak dari menu dekat mesin tu, then masukkan duit. Nanti mesin keluarkan kupon makanan, bagi dekat waiter. Then kita duduk je la tunggu makanan sampai. Saya tak ambil pula gambar mesin tu. Haha! Kat Ayam-YA ni bukan ada menu ramen semata, ada jugak menu nasi, ayam goreng dan macam-macam lagi. Saya order ramen, encik suami order nasi dengan kari ayam Jepun. Sambil tunggu makanan sampai, kami solat dulu dekat surau yang disediakan. Ya, Ayam-YA ada sediakan surau berasingan untuk lelaki dan perempuan. Sangat memudahkan. Alhamdulillah.

Restoran Ayam-YA, Kyoto menyediakan surau berasingan lelaki dan perempuan

Dari Ayam-YA, kami ke stesyen semula. Ambil train ke Inari stn. Pun pakai JR Pass. Hentian Inari stn. ni berhenti betul-betul depan Fushimi Inari Shrine. Salah satu shrine yang terkenal di Kyoto kerana pintu-pintu torii (torii gates) yang merah menyala. Difahamkan, pada pintu-pintu gerbang tersebut tertera nama-nama penyumbangnya. Shrine ni macam temple untuk penganut agama Shinto. Torii gates dia ada kat belakang shrine ni. Pengunjung yang datang ke sini boleh berjalan dalam tunnel yang terhasil dari susunan torii gates, mendaki ke puncak Gunung Inari. Tapi kami tak pergi sampai puncak pun. Sebab kesihatan fizikal saya tidak mengizinkan. Sakit lutut, nkoo. Sedih jugak lah time ni pulak nak sakit lutut bagai. Aduhai. Kesian encik suami tak puas mendaki. Kami pun turun semula melalui torii gates dan sempat ambil gambar dengan gadis-gadis Jepun berkimono. Wajib la ambil gambar kan! Hihi.

Bergambar dengan sepupu sepapat dekat Inari Shrine Torii Gates

Dari Inari stn., kami ke Kyoto stn., tukar train untuk pulang ke Osaka stn. Dalam perjalanan, kami turun di Takatsuki stn. Berniat nak ke Matsuzakaya Takatsuki Store, cari kain cotton Jepun. Tapi bila dah sampai Matsuzakaya, harga kainnya agak mahal berbanding di Nippori dua tahun lepas. Encik suami je yang membeli kain untuk business
Pocket Tee Luigiz Collection
 dia. Saya hanya beli cenderahati untuk adik yang buat business Busy Book. Keluar dari Matsuzakaya, kami duduk sekejap depan store tu. Tengok orang lalu-lalang, tengok langit, hirup udara segar.

Matsuzakaya Takatsuki Store

Lepas tu, kami naik semula train dan turun di Osaka stn. Encik suami ajak jalan-jalan kejap dekat area Osaka stn. tu. Tetiba je kami sampai dekat Pokemon Center. Hahaha! Ramai pengunjungnya. Pokemon pun ramai jugak. Patung Pokemon yang ramai. Hahaha! Tapi tak beli ape-ape pun, just tengok-tengok je buat mengisi masa terluang. Dari Osaka stn., kami balik ke Temma. Macam biasa, jalan-jalan dekat Tenjinbashi-suji sebelum balik apartment. Siap beli pasta, minyak masak, telur. Malam tu kami masak sendiri di apartment, makan nasi brahim's bawak dari Malaysia, dengan pasta sukahati oleh encik suami. Hahaha! Lepas makan, tido!

Hari esok, perjalanan tak kurang jauhnya!

Entri seterusnya:

Hari Ketiga


Bertemu JDT Blogger di Ramadhan Buffet Review Pulai Springs Resort

Assalamualaikum dan salam sejahtera.

Malam tadi, saya berkesempatan untuk bersua muka dengan para blogger dari JDT Blogger. Disebabkan saya baru je join team ni dalam minggu lepas, malam tadi lah saya baru nak berkenalan dengan orang-orang yang selalu bergosip dalam whatsapp group JDT Blogger tu. Hihi.

JDT Blogger @ Ramadhan Buffet Review Pulai Springs Resort

Food review semalam
 di Pulai Springs Resort, saya ajak seorang rakan untuk temankan. Bukan sebab saya tak dapat makan seorang diri, tapi sebab memang invitation untuk blogger adalah +1. Rugilah kalau tak bawa sesiapa yang boleh jadi jurugambar professional dan share makanan dengan kita kan? Hahaha!

Saya dan partner in crime - Suzana...ah, pipi tu dengki!

Kami bertolak dari UTM selepas pukul 5 petang, sampai di Pulai Pavilion dalam pukul 5.30 petang. Tiba di Gleneagles Terrace Restaurant, ada beberapa rakan JDT Blogger yang dah pun berada di sana. Orang pertama yang tegur saya semasa saya nak mencuit Sis Lin adalah kak Hernee. Itu pun saya duk konfius dia dengan kak Eda sampai ke sudah. Hahaha! Masa tengah taip ni barulah saya dah hafal muka dan nama setiap blogger JDT ni.

Semua pun start sibuk buat kerja ambil gambar makanan banyak-banyak, lepas tu rasa setiap juadah yang disediakan. Tapi, memang tak sempat lah nak rasa semua makanan-makanan tu. Walaupun share dengan teman saya, tetap cepat kenyang. Perut kami kecik sangat kot? Hahaha! Ye lah, awal-awal dah telan dessert, patutnya makan benda lain dulu. Nak buat macam mana, dessert yang disediakan sangat menarik perhatian saya yang suka kek ni. Aduh!

Sunah Sakura dan dessert tidak boleh dipisahkan!

Ah sibuk kak Hernee interframe dengan pulut mangga dia..hahaha!

Mula-mula tu, saya duduk semeja dengan teman saya je. Kitorang bolot la meja tu dua orang je. Ambik pinggan banyak-banyak. Then, Uyul pun sampai dengan pakwe dia, duduk semeja dengan kami. Maka kami pun berpada-pada ambik sikit-sikit je pinggan. Hahaha! Eh, tapi sebab dah kenyang jugak lah!

Nape Uyul makan sikit je semalam?

Lepas semua da selesai makan, kami pun ambil gambar beramai-ramai. Happening sungguh masing-masing. Dengan stall Laksa Johor sekali kami conquer. Nasib baik semua tetamu dah kekenyangan. Kalau tak, mesti kena jeling aje sebab kami da berkerumun dekat stall tu. Hihihi.

Stall Laksa Johor ni kami punya

Alhamdulillah, terima kasih semua malam tadi:
Sis Lin
,
Mama Maszull
,
Kak Eda
,
Kak Hernee
,
Kak Mar
,
Kak Mia
,
Kak Seri
,
Ain
,
Uyul
. Terima kasih jugak mama kasi cardholder. Cantik sangattt.

Mama kasi card holder cantik Legoland. Mekasih!

Insya'Allah nanti nak jumpa yang lain-lain pulak.
❤
❤
❤


Bufet Citra Ala Bazar di Pulai Springs Resort - Buffet Ramadhan

Assalamualaikum dan salam sejahtera!

Tak lama lagi dah nak masuk bulan Ramadhan kan? Tak sampai sebulan je lagi. Bulan puasa nanti mesti nak cari tempat makan yang sedap selain daripada pergi bazar Ramadhan. Untuk uols yang duduk area JB, saya nak suggest satu bufet Ramadhan yang ala-ala bazar jugak, dengan hidangan pelbagai jenis masakan tempatan dan antarabangsa yang pasti merambangkan mata uols nak berbuka dengan juadah apa nanti.

Kalau tak percaya, meh tatap menu-menu yang ada ni puas-puas.

Puding Karamel @ Bufet Citra Ala Bazar, Pulai Springs Resort

Aneka manisan @ Bufet Citra Ala Bazar, Pulai Springs Resort

Aneka manisan dan kuih muih @ Bufet Citra Ala Bazar, Pulai Springs Resort

Aneka kerabu dan acar @ Bufet Citra Ala Bazar, Pulai Springs Resort

Aneka rojak @ Bufet Citra Ala Bazar, Pulai Springs Resort

Coconut Shake @ Bufet Citra Ala Bazar, Pulai Springs Resort

Kacang Pool Pulai @ Bufet Citra Ala Bazar, Pulai Springs Resort

Aneka kuih muih tradisional @ Bufet Citra Ala Bazar, Pulai Springs Resort

Menu paling sedap - Kambing Kuzi @ Bufet Citra Ala Bazar, Pulai Springs Resort

Mee Goreng ala Mamak dan Penang Char Kuey Tiow @ Bufet Citra Ala Bazar, Pulai Springs Resort

Aneka lauk pauk @ Bufet Citra Ala Bazar, Pulai Springs Resort

Asam Pedas Johor @ Bufet Citra Ala Bazar, Pulai Springs Resort

Bufet Citra Ala Bazar, Pulai Springs Resort

Gituuu lah gaya ala bazarnye

Laksa Johor 1 kak!

Senior Sous Chef Rusle Ahmad yang akan memasak untuk uols nanti

Kredit gambar:
Sis Lin

Dekat mana ni?

Haaa, ini lah
Bufet Citra Ala Bazar
 yang bakal menemui anda pada bulan Ramadhan nanti di Pulai Springs Resort, Pulai, Johor.

Bufet Citra Ala Bazar @ Pulai Springs Resort

Tempat:
 Gleneagles Terrace Restaurant, Pulai Pavilion

Tarikh:
 19 Mei - 13 Jun 2018

Masa:
 7 - 9 malam

Harga biasa:

RM108 (Dewasa)

RM54 (Kanak-kanak)

Beli 9 baucar Dewasa, percuma 1 baucar (9 + 1)

Harga pra-pembelian:

Pembelian dari 1 April - 10 Mei 2018

RM90 (Dewasa)

RM45 (Kanak-kanak)

*Penjimatan sehingga
RM18
 seorang

*Untuk bufet bertarikh 19 Mei - 13 Jun 2018

Istimewa Minggu Pertama Ramadhan:

(Walk-in tanpa baucar)

RM85 (Dewasa)

RM43 (Kanak-kanak)

*Penjimatan sehingga
RM23
 seorang

*Untuk bufet bertarikh 19 - 25 Mei 2018

Surau disediakan

Tempat letak kereta percuma

Charlotte menjemput semua ke
Bufet Citra Ala Bazar
di Pulai Springs Resort
bulan Ramadhan nanti

*Menu rotates setiap hari

*Harga termasuk GST

Untuk maklumat lanjut dan tempahan:

Hubungi:
 +607 521 2121

Whatsapp:
 +6017 745 5776

E-mail:
enquiry@pulaisprings.com

Tempahan korporat @ berkumpulan:

Hubungi:
 +607 555 4845

www.pulaisprings.com


Cendol Best di Port Dickson, Negeri Sembilan

Assalamualaikum dan selamat petang!

Dah petang kan, mesti la nak cari juadah minum petang pulak. Bagi yang duduk area Teluk Kemang, atau pengunjung-pengunjung yang datang dari jauh, nak basahkan tekak petang-petang dengan sesuatu yang sejuk, boleh lah terus baca entri ni. Haha!

Sepanjang jalan persisir pantai Teluk Kemang tu ade banyak tempat makan. Tumpuan kami petang hari pertama tu adalah kedai yang dari jauh dah nampak gah dan meriah kalernye.

Kedai ape tu?

PD Famous Cendol Coconut Shake Power

PD Famous Cendol & Coconut Shake Power. Memula kitorang berniat nak makan cendol. Tapi cancel sebab da agak petang time tu. Jadi, kitorang take away je Coconut Shake, bawak minum tepi pantai. Gambar Coconut Shake lupa nak save dari IG story, kejadahhhhh sangat! -_-

Jadi kalau nak tahu rupa dan rasa dia, boleh lah datang kedai ni ye. Waze aje! Haha!

Petang hari kedua pulak, kami jejakkan kaki di Cendol Bakar Cawangan Teluk Kemang. Haa, gerai ni kan famous kat Melaka. Ni cawangan dia kat PD pulak. Yang kat Melaka tak pernah pergi, kat PD menggedik nak rasa. Hahaha!

Cendol Bakar cawangan Teluk Kemang, Port Dickson

Gerai ni agak ramai, kena berbaris panjang juga untuk order cendol. Cendol dia ada macam-macam jenis dari yang biasa sampailah ke cendol durian. Yang menariknya, gerai dia ada macam-macam stall lain jugak berkumpul kat situ. Jadi, boleh lah makan pisang goreng cheese, keropok lekor dan roti john juga selain daripada makan cendol. Rasa semua makanan tu memang sedapppp, alhamdulillah! Berbaloi-baloi berbaris, ok!

Cendol pulut @ Cendol Bakar Cawangan Teluk Kemang

Roti John sedap masya Allah

Ada jugak gerai cendol yang letak tepi pantai Teluk Kemang tu, tapi tak sempat pula nak singgah sebab petang hari ketiga da balik JB. Hahaha! Uols boleh lah tolong merasakan cendol kat tepi pantai tu ya. Tapi, kalau tak silap, dia PD Famous Cendol & Coconut Shake juga, cuma gerai kecik aje. Kira cawangan lah.

Ok, selamat minum petang!


Chicken Wrap Untuk Dinner

Chicken Wrap untuk makan malam

Assalamuaikum dan selamat petang?

Dah makan malam?

Setelah dua minggu berusaha untuk mengamalkan pemakanan sihat, hari ni saya bergembira dengan penurunan angka pada penimbang. Dua minggu kurangkan pengambilan nasi, kurangkan minuman manis, kurangkan minyak, kurangkan processed food dan kurangkan segala perasa dalam makanan. Memang rasa pelik makanan tu, kadang-kadang rasa tawar, paksa jugak masuk dalam mulut sampai habis. Kata nak kurus di hari raya kan? :p

Tapi saya tak la strict sangat jaga sampai bersih semua tu. Kadang-kadang saya makan jugak kek, makan setiap hari pulak tu! Makan jugak ayam gulung goreng, karipap goreng, brownies, minum air teh, air pepsi dan banyaaaaaaaaaaaaaak lagi. Kalau dah suka makan, macam ni laaaa! Hahaha!

Hari ni tetiba teringin nak makan chicken wrap. Beli wrap jenama Onions perisa Wholegrain dekat Maslee Express, rega dalam RM7.70 sebungkus, ade 8 keping wrap dalam tu. Tengahari lagi saya da perap ayam dengan bawang putih, halia dan minyak bijan. Saya bubuh jugak sikit sos lada hitam Sarawak yang boleh guna untuk perap ayam tu. Sikit je tau. Tak perlu garam dah. Bila petang, da bole bakar. Dah siap bakar, cincang kasar. Susun daun salad atas wrap yang dah dibakar sekejap atas api dapur, letak ayam, letak potongan tomato ceri, picit sos cili sikit. Haaa...kan dah kata, takde la clean sangat. Hahaha!

Ye, hari ni banyak makan yang bukan-bukan.

Esok lusa ganti balik! :p


Hiking di Hutan Rekreasi Tanjung Tuan

Assalamualaikum dan salam sejahtera.

Masih lagi entri tentang Port Dickson (PD). Hihihi. Sebelum ni kan entri tentang makanan aje. Kali ni saya nak kongsi pula salah satu aktiviti saya dan housemates semasa bercuti di sana. Sebelum ke PD, dah tentulah saya paksa housemate saya google apa yang boleh dibuat kat PD selain cari makan. Kita tak boleh menternak lemak sahaja, lemak juga perlu dibakar. Mih mih mih.

Kalau ke PD, kebanyakan pelancong akan tertumpu kepada Rumah Terbalik dan 3D Art Museum. Jarang yang nak tengok nature selain dari pantai. Jadi, kami pilih untuk meneroka Hutan Rekreasi Tanjung Tuan, Melaka. Eh, Melaka? Bukan PD kat Negeri Sembilan ke???

Sempadan Negeri Sembilan dan Melaka

Ya, Melaka guys. Tanjung Tuan ni milik Melaka. Sebelum ke simpang Tanjung Tuan tu ade satu papan tanda khas yang menunjukkan sempadan Negeri Sembilan/Melaka. Menarik kan? Kami dapat bercuti ke PD dan Melaka sekaligus! Lol!

Kami keluar pagi-pagi dari hotel pada hari kedua, naik kereta ke Blue Lagoon. Blue Lagoon ni letaknya tepi Tanjung Tuan aje. Park kereta area situ, then menapak ke Hutan Rekreasi Tanjung Tuan. Masuk ke dalam hutan ni, kena bayar seorang RM1 sahaja. Perjalanan mendaki selama 15 – 20 minit je dah sampai kat rumah api Tanjung Tuan, atau nama glamournya Cape Rachado.

Rumah Api Tanjung Tuan

Rumah api nya tak boleh masuk ya, pintu pagarnya ditutup. Hanya boleh ambil gambar di luar rumah api sahaja. Dari atas tu boleh nampak laut Selat Melaka yang terbentang luas. Sesuai lah untuk yang nak tengok matahari terbit atau terbenam. Tapi tak sure pulak kalau pagi-pagi hutan ni dah bukak ke belum.

Bosan tak, panjat penat-penat, tengok rumah api dari luar jeee? Takkk! Sebab selain rumah api, Hutan Rekreasi ni ada lagi tarikan lain! Turun tangga sebelum naik ke rumah api tu, ada laluan ke Pantai Cermin. Jalannya agak curam, turun memang laju je, tapi tak laju sangat sebab ramai pelancong lain menuju ke tempat yang sama. Berselisih juga dengan yang nak naik semula ke atas. Tapi, pesan saya, kalau uols semua takut tak larat nak naik, better jangan turun. Hahaha! Serius mengah!

Hasil dari kemengahan yang tak terhingga tu, adalah pemandangan tersembunyi yang sangat cantik! Rasanya kalau bawak tikar dan makanan sebelum ke sini, kami dah berkelah dah kat bawah tu. Malangnya apa pun tak bawak. Huhuhu. Bila sampai kat bawah tu, duduk la lama mana pun. Merenung laut lepas, sambil mengenang masa lalu. Sebab kejap lagi nak balik, kena kerah tenaga lagi! Haha!

Housemateku pahlawan wanita terakhir...hahaha!

Duduk rehat di bawah pohon nan rimbun menghadap Laut Selat Melaka

Muka gembira lepas penat menuruni bukit

Bila da puas melepas lelah kat bawah, kami mendaki semula ke atas ikut laluan turun tadi. Dia ada laluan lain juga tapi pengunjung lain cakap, laluan tu tak berapa ok dan agak lecak. So, kami putuskan ikut laluan turun je lah! Perghh, memang terbakar semua lemak kalau mendaki naik atas. Ada seorang abang tu laju je lari naik atas. Lepas tu turun balik temankan wife dia pulak naik. Tengok baju, finisher 21km. Ok, fine. Patut la laju je, siap berulang-alik. Kikiki.

Kalau nak tahu Cape Rachado ni jugak merupakan laluan burung ketika peralihan musim. Dalam hutan ni la agaknya burung-burung dari serata dunia bertenggek melepas lelah setelah terbang beberapa ratus kilometer sebelum meneruskan perjalanan. Memang Melaka yang kita kenal dalam sejarah Malaysia lah ni, sama ibarat macam laluan hentian saudagar-saudagar dari serata dunia. Setuju tak?

Masa kami da sampai atas semula, ada segerombolan budak-budak kolej tengah beraktiviti depan rumah api tu. Agaknya memang selalu budak-budak sekolah dan kolej kawasan sekitar datang ke tempat ni. Kami keluar dari hutan tu, kemudian melepak dekat pantai Blue Lagoon pulak. Penat belum habis lagi. Duduk-duduk aje menghadap laut sambil tengok beberapa keluarga yang datang bermandi-manda dengan anak-anak kecil. Bila da rasa tenang sikit, kami pun gerak balik homestay. Sempat pulak singgah tepi pantai lagi makan brownies green tea yang dibawak dari JB. Hahaha!

Duduk tepi Blue Lagoon menghilangkan penat..brownies green tea tu IG
@selerasakura
 punya tau...hahaha!

Homestay kami di sekitar Teluk Kemang aje. Untuk ke Tanjung Tuan, boleh juga stay kat Melaka. Pun tak jauh sangat dah, terutama kalau time cuti sekolah yang hotel cepat penuh kat PD. Kalau rajin cari dan survey, boleh dapat
room at Mahkota Hotel in Melaka
. Apa lagi, boleh bercuti ke dua negeri sekaligus! Best ke tak best?

Sebelah petangnya, kami just jalan-jalan tepi pantai aje. Mandi kat Pantai Teluk Kemang, sambil tengok matahari terbenam, antara satu kemestian kan kalau ke PD. Another beautiful memory made with lovely friends. Alhamdulillah.

Sunset di Pantai Teluk Kemang, Port Dickson

Insya’Allah nanti nak pergi lagi! :)


Jalan-jalan ke Osaka, Jepun  - Hari Ketiga

Entri Sebelum:

Sebelum ke Jepun

Hari Pertama

Hari Kedua

Assalamualaikum dan salam sejahtera!

Tetiba hari ni terbuka hati nak update blog yang bersawang kembali beberapa bulan. Berkat dilamar
JDT Blogger
, maka saya menanam hasrat untuk kembali aktif mengasah penulisan di sini. Cewah. Poyo.

Ok, straight to the point. Kita sambung lagi perjalanan di Osaka untuk hari ketiga.

Pada hari Jumaat, 3 Mac 2017 tu, saya dan encik suami keluar pagi-pagi ambil train ke Kobe. Dari Temma stn., pergi Osaka stn., ambil JR Line ke Sannomiya stn. Kat sini, tukar train ke Municipal Subway (bukan JR) untuk ke Shin-Kobe stn. Tambang adalah 210¥ sehala untuk seorang. Kalau tak nak naik train, boleh juga berjalan kaki dari Sannomiya stn. ke Shin-Kobe stn. selama lebih kurang 20 minit.

Bila dah sampai Shin-Kobe stn., kitorang blur. Serius lama gila kitorang stuck kat pekan tu sebab tak jumpa jalan nak ke Nunobiki Waterfalls. Yang kami jumpa adalah pintu gerbang ke Nunobiki Herbs Garden & Ropeway. Berpusing-pusing jugak sambil bergoogle map. Jalan punya jalan, naik tangga turun tangga, belek-belek lagi info kat internet, rupa-rupanya kami salah faham. Sepatutnya, Shin-Kobe stn. yang dimaksudkan dalam internet tu adalah Shin-Kobe Shinkanshen stn. Stesyen keretapi peluru (bullet train) Shin-Kobe tu tak berapa jauh sangat dari subway stn yang kami turun. Akhirnya dengan maklumat terbaru, ikut google map lagi, kami berjalan kaki ke Shin-Kobe Shinkansen stn.

Muka masam sebab tak jumpa jalan kebenaran

Sampai kat stesyen tu, kami nampak papan tanda untuk ke Nunobiki Waterfalls. Kena turun ke bahagian parking basement, ade laluan khas dari kawasan parking tu untuk ke belakang stesyen. Waterfalls tu letaknya di kawasan bukit belakang stesyen shinkansen tu. Kena memanjat lah ya ke atas. Masa naik atas tu, terserempak juga dengan orang-orang Jepun kat sana yang dah nak turun ke bawah, ade jugak pelancong lain yang naik menyusul lepas kami. Jalan naik ke atas tu macam ade anak-anak tangga, bukan tanah licin semata. Jadi, ia agak memudahkan walaupun mengah jugak lah. Hahaha! Dengan cuaca sejuk macam tu. Peluh pun tak sempat nak duduk lama kat kulit.

Nampak tak muka berpeluh mendaki tu..hahaha..sempat pulak ambil gambar pokok limau belakang rumah orang Jepun

Hasilnya, masya Allah! Ciptaan Allah yang sangat cantik di depan mata. Hilang penat mendaki. Serius sama dengan gambar air terjun Nunobiki yang kat dalam
website dia
. Air terjun Nunobiki ni tinggi dia 43 meter, sebelumm nampak air terjun ni, akan jumpa satu air terjun lain kat pertengahan pendakian. Nama Nunobiki tu katanya sebab rupa air terjun tu macam kain yang membalut (draped-cloth appearance). Entah la ek, tak berapa nak paham. Tapi kalau tengok gambar, nampak macam helaian kain gak. Tak jauh dari air terjun ni, dalam 20 minit perjalanan, boleh ke Nunobiki Herbs Garden, antara taman herba terbesar di Jepun. Boleh juga naik kereta kabel untuk tengok view dari atas taman ni, tapi kami tak pergi dedua ni sebab nak save budget. Hahaha!

Nampak kereta kabel dari bawah pun jadi lah..hihi

Peta
Nunobiki Herbs Garden & Ropeway

Lepas spend masa kat sini, kitorang gerak turun dan patah balik ke Sannomiya stn. Dari sini, kami ambil JR Line menuju Himeji, dan turun di Motomachi stn. 10 minit berjalan kaki dari stesyen ni, akan jumpa Masjid Kobe. Masjid ni merupakan masjid pertama yang dibina di Jepun pada tahun 1935. Kitorang solat Zohor kat sini. Disebabkan hari ni hari Jumaat, jemaah agak ramai di masjid, dan jemaah muslimat pun ada sekali untuk solat Jumaat.

Masjid Kobe...ramai pelajar dari Indonesia di sini

Sekitar masjid ni ada banyak restoran halal dari selera India dan Asia Barat. Ada jugak satu kedai runcit khas yang menjual makanan halal dari serata dunia termasuk dari Malaysia ya! Kobe Grocers nama dia. Boleh lah beli jajan untuk makan tepi jalan. Kami tak makan tengahari kat area sini sebab kononnya nak ke Kobe Port makan kat Cappadocia. Ape tu?

Haa, dari Motomachi stn., kami naik JR train ke Kobe stn. Keluar dari train, kami menapak menuju ke Kobe Harbourland. Niat nak makan tengahari di tepi pelabuhan, tapi bila sampai dekat kedai Cappadocia tu, rupanya bisnes dia dah tutup. Mungkin sebab tak ramai pengunjung kot? Atau da bukak bisnes lain. Entah lerr. Jadinya, saya dan encik suami hanya duduk ambil angin di tepi pelabuhan Kobe. Sambil bersedih sebab tak dapat makan, tapi tetap gembira sebab da jejak kaki ke sini. Siap dapat pakej jejak Anpanman Museum (jejak kat luar je lah) lagi. Hahaha! But, seriously, Kobe sangat tenang! Suka sangat suasana dia. Alhamdulillah.

Kalau ke Jepun, jangan lupa ambil gambar dengan penutup longkang, serius cantik..hahaha!

Kobe Anpanman Museum from outside

Disebabkan sakura tak mekar lagi, ambil gambar dengan kudupnya pun boleh lah!

Dari Kobe, kami balik ke Temma. Petang tu makan maggi je. Malam lak disebabkan takde aktiviti dah, kami bercadang untuk gi Osaka city, cari Hard Rock. Esoknya tak payah dah keluar sampai malam sebab lusa pagi-pagi dah nak balik Malaysia. Sepupu saya kirim tshirt Hard Rock Osaka sehelai. Nak ke sana, kena ambil train dari Osaka ke JR Namba. Tak berapa ingat sama ada kami ada naik local subway ke tak sebab yang ni di luar itinerari. Yang ni pun jauh gak berjalan kaki. Pakai google map je uols, tu pun hampir perang dingin sebab da nak sesat tak jumpa jalan. Hantu punya GPS. Bahahah! Tapi encik suami mengikut aje ke mana saya bawak. :)

Subway station letaknya bawah tanah, yang ni tak pakai JR Pass dah..kena bayar tiket lain sebab kami tak ambil Osaka Amazing Pass

Antara design tshirt di Hard Rock Cafe Osaka

Dengan pembelian kat Hard Rock Cafe ni, kalau kita beli exceed certain amount, kita boleh dapat pengecualian cukai. Untuk foreign tourist sahaja ya. So, ok lah kan? Da habis membeli-belah, kami pun balik ke guesthouse. Seperti biasa, singgah cari strawberry dulu kat Tenjinbashi-suji punya shopping market. Hahaha! Wajib!

Ok, nanti sambung hari keempat pulak dan last pulak! Fuhh, berusaha!

Entri seterusnya:

Hari Terakhir


Jalan-jalan ke Osaka, Jepun - Hari Terakhir

Entri sebelum:

Sebelum ke Jepun

Hari Pertama

Hari Kedua

Hari Ketiga

Assalamualaikum dan salam sejahtera!

Pada hari keempat di Osaka, saya dan encik suami berjalan-jalan sekitar Osaka City. Kalau ikut itinerary, sepatutnya kami ke Nara pagi ni. Tapi disebabkan kesihatan kaki kurang mengizinkan, encik suami ajak jalan-jalan area Osaka sahaja. Masih menggunakan JR Pass, kami naik train ke Osakajokoen stn. Turun dari train, ikut je orang lain menapak pergi
Osaka Castle
, dalam 15 - 20 minit berjalan kaki.

Di laman Osaka Castle ni, ade taman bunga Ume yang kaya dengan pokok-pokok bunga Ume yang berwarna-warni. Kat taman ni, ramai pengunjung dari luar dan dalam negara Jepun datang melihat panorama pokok bunga Ume yang mekar sekitar hujung bulan Februari hingga bulan Mac. Pokok bunga Ume mekarnya lebih lama berbanding pokok bunga Sakura yang hanya mekar selama seminggu. Jadi, untuk yang tak sempat nak pergi Jepun tengok sakura, boleh lah tengok ume untuk dapat feeling-feeling sakura. Haha!

Untuk ke Osaka Castle, pengunjung akan melalui Otemon Gate. Pintu gerbang ini merupakan salah satu antara 13 bahagian pada Osaka Castle yang masih mengekalkan binaan aslinya dari zaman Edo. Disebabkan ciri-ciri aslinya yang masih kekal sampai sekarang, kerajaan Jepun menjadikan Otemon Gate istana Osaka sebagai salah satu
Important Cultural Properties
.

Otemon Gate, Osaka Castle

Masuk je melalui Otemon Gate ni, terus akan nampak taman bunga Ume yang sangat-sangat luas. Boleh lah bergambar dekat sini dulu sebelum ke kawasan istana. Pengunjung memang ramai, siap ada yang bawak kucing dan burung sendiri untuk shooting. Kalau jumpa owner yang baik hati, boleh lah tumpang bergambar dengan kucing & burung diorang. Hihi.

Burung kuning tak tahu nama, cumil sangat!

Ambil gambar kat taman tu kejap, kemudian menapak ke Osaka Castle. Istananya sangat tinggi dan besar. Di sekitar istana ada beberapa gerai yang menjual cenderahati dan aiskrim green tea. Tapi memang tengok je la mampu, tak berani nak beli sebab tak yakin dengan kehalalannya. Huhu. Kat istana Osaka tu, ade observation deck jugak, tapi kitorang tak naik pun sebab orang sangat ramai berbaris menunggu giliran. Jadi, kitorang just duduk kat kawasan lapang depan istana tu, ambil gambar, makan kacang. Hahaha!

Osaka Castle

Sekitar Osaka Castle, haa...tu la gambar header baru kita..ekekeke

Bila da puas menatap Osaka Castle yang sangat cantik tu, kitorang menapak balik semula ke taman bunga ume. Sambung ambil gambar, ambil video. Buat live, buat video call. Hahaha! Kat sini ada jugak golongan jurugambar pemburu lebah. Memula kitorang pelik gak, ape yang diorang ramai-ramai berkumpul satu tempat ni dengan kamera-kamera besar lens panjang. Then, salah seorang jurugambar Jepun tu panggil, dia suruh tengok kat kamera dia. Wahhh! Serius macam dalam kalendar punya gambar tu! Ade lebah seekor tengah terbang kat bunga Ume! Takjub sekejap! Subhanallah! Gigih betul diorang nak ambil gambar lebah tu. Hihi.

Bee hunter photographers yang gigih

Orang yang gigih berbaju melayu pink siap bersamping

Memang banyak gila ambil gambar dekat sini..jenuh nak pilih..hahaha

Lepas puas tengok Ume, kami berjalan kaki ke Osakajokoen stn. On the way nak ke stesyen, nampak pulak orang jual dorayaki muka doraemon. Hahaha! Tanya penggerai, dia kata no pork, no alcohol. So, beli la satu je nak buat rasa. Sedap sangatttttttttttttttt! Makan sambil tengok orang naik train yang bawak pelancong berjalan sekitar Osaka Castle.

Dorayaki muka doraemon...jangan tanya beli yang mana satu sebab dah tak ingat beb...hahahah

Ade train jugak untuk pengunjung yang kurang mampu untuk berjalan jauh...macam saya...eh!

Di Osakajokoen stn., kami ambil train ke Shininamiya stn., tukar train ke JR Kansai Main Line untuk  ke JR Namba stn. Dari sini, kitorang menapak ke Dotonbori. 11-15 minit perjalanan termasuk berhenti ambik gambar benda-benda pelik, nampak orang sangat ramai masya Allah. Ya, area Dotonbori ke Shinsaibashi merupakan kawasan tumpuan pelancong. Datang sini, kena ambil gambar dengan Glico Man. Kononnya tak sah ke Osaka tak ambil gambar dengan dia. Hahaha! Ape yang popular sangat, entah lah! Layankan aje!

Glico Man, apa yang best sangat? Haha! Oh, ini atas jambatan ya..ada sungai kat bawah tu

Di Shinsaibashi-suji, salah satu shopping street yang sangat sesak dengan pengunjung, kami cari kedai Laox Daimaru Shinsaibashi. Sebab ape? Kat tingkat 8 kedai ni ade jual cenderahati khas untuk Muslim tourist. Ada ramen halal, curry halal, coklat halal..haaa, macam-macam ada! Dah kenapa saya tak ambik gambar ek kat atas tu?? Hahaha! Saya beli coklat aje kat atas tu dengan rice cracker. Lepas membeli cenderahati, kami ke bilik sembahyang di tingkat 7. Ya, kat Laox Daimaru ada prayer room berasingan untuk lelaki dan perempuan. Tapi, wudhuk kena ambil di toilet ya. Dia takde paip dalam prayer room. Maka, berpada-padalah ambil wudhuk dalam toilet orang Jepun. Jangan angkat kaki naik atas sinki pulak! Lantai pun kalau boleh jangan basah lencun. Orang Jepun memang tak suka. Mereka sangat pembersih orangnya.

Prayer room di tingkat 7 Laox Daimaru Shinsaibashi

Keluar dari Laox tu, encik suami ajak kawan dia berjumpa. Saya pun dah tak ingat nama dia sebab da setahun berlalu. Hahaha! Kami berjalan kaki ke kedai Ramen Honolu kononnya nak makan tengahari. Kalau ikutkan dalam website, waktu opening dia pada hari tu dari tengahari sampai 4 petang. Tapi bila kami sampai, kedainya tutup. Huhuhu. Takde rezeki nak merasa menu Ramen Honolu.

Ramen Honolu, tutup pulak time ni...patutlah takde orang berbaris kat luar

Kami googled dan search kat FB tempat makanan lain yang diyakini halal. Akhirnya ade student yang belajar kat Jepun suggest satu restoran kat JR Namba stn. Namanya Italian Tomato Cafe Jr. Encik suami dan kawan dia pergi kaunter order makanan, minta cashier tunjukkan menu yang vegetarian dan with no alcohol. Cashier dia sangat bekerjasama, alhamdulillah. Mungkin memang ramai student atau pengunjung muslim yang pernah datang ke situ.

Vegetarian Pasta di Italian Tomato Cafe Jr.

Kami berpisah dengan kawan encik suami lepas makan tu, kemudian bergerak balik ke guesthouse. Singgah lagi Tenjinbashi-suji buat kesekian kalinya sebab esok da balik Malaysia. Nguuuuu. Sedihhhh!

Kawan kirim green tea powder, katanya Jepun punya sedap

Maka, berakhir sudah perjalanan kami di Osaka selama 5 hari 4 malam. Esoknya, kami naik JR train ke Kansai Airport, the last train yang kami pakai JR Pass. Alhamdulillah, satu lagi perjalanan yang memberi banyak pengalaman baru berjaya disimpan dalam memori. Insya'Allah akan terus ke Jepun lagi pada masa akan datang kalau ada rezeki lebih lagi. Nak bawa encik suami ke Tokyo pula. :)

Terima kasih sudi baca sampai hari terakhir! Kalau ada yang nak itinerary, boleh tinggalkan email di ruangan komen ya!


Kiki - Kucing Kurang Upaya

Saya dan kucing tak dapat dipisahkan.

Pada 19 Julai tahun lepas, seekor anak kucing datang ke rumah kami. Kucing tiga warna (calico) yang sangat comot dan kotor. Boleh tengok video tu kalau tak percaya.

Yang memeranjatkan kami, kaki kiri belakang anak kucing tu hampir-hampir terputus. Tapak kakinya dah terkulai, menampakkan tulang kaki. Aduh! Ngeri betul. Anak kucing tu datang juga ke rumah jiran sebelah. Jiran tu minta tolong bawak ke klinik sebab kesian tengok, dia janji akan bayar berapa pun.

Esoknya, saya bawak dia ke klinik. Masa tu belum ada nama lagi budak ni. Cakap kat vet baru jumpa dia semalam, takde kasi nama pun sebab belum decide nak bela lagi. Vet belek kaki dia, then tarik keruping kat bahagian tapak kaki yang dah terkulai. Tu dia nanah terkumpul kat dalam. Vet tu panggil vet yang lain dan berbincang. Kaki anak kucing tu mesti dipotong untuk elakkan kuman merebak. Amputation. Istilah perubatannya. Saya tanya berapa harga untuk surgery tu. RM150. Masa tu memang saya bawak cukup-cukup aje. Tapi, vet risau sebab dia terlalu kecik lagi, takut tak tahan dengan bius. Vet seorang lagi cakap, boleh suntik local bius je, so tak sakit sangat.

Ok, boleh doc.

Then, saya keluar tunggu surgery selesai. Terdengar bunyi dia menjerit-jerit dari luar. Huhuhu. Vet kata, dia jerit sebab bius tu sakit sikit. Sian anak kucing tu. Dah siap surgery, vet pesan untuk tanggalkan balutan kakinya lepas sehari. Aduh, saya ke yang kena tanggalkan? Berani ke tak berani? Hadap je lah, nak harap sape lagi?

Ngeri ke tak, kena beranikan diri jugak!

Saya bawak dia balik rumah. Laporkan pada jiran sebelah dan housemate yang lain. Tengah berborak-borak sambil share gambar kaki dia, kami decide namakan dia Kiki, sebab dia takde satu kaki. Related ke tak? Kejadahnyeee. Hahaha! Tapi memang tu la nama dia sampai sekarang.

Kiki comot yang belum mandi

Dalam sebulan lepas kaki Kiki kena potong, saya tak pernah mandikan dia. Takuttt! Takut luka tu basah dan dijangkiti kuman. Ya, lukanya belum kering sepenuhnya. Kadang-kadang akan berdarah balik sebab kaki tu tak dipotong sampai ke pangkal peha. Vet potong tulang betis saje. Jadi, Kiki akan kerap hentak kaki tu ke lantai bila berjalan dan berlari.

Tak sampai sebulan, da jadi satu family dengan Anje & Mumu

Kiki yang dah mandi...comel kannnn!

Sampai sekarang, kadang-kadang dia akan berhenti dan jilat kaki yang kena potong tu. Sakit agaknya bila terhentak tulang tu. Tapi kulitnya dah tertutup sepenuhnya sekarang, jarang-jarang berdarah balik, means ada jugak la luka balik tempat dipotong tu. Nak sentuh kaki tu, jangan. Dia sensitif gila dan akan marah.

Masa ni, hujung kaki yang dipotong tu nampak elok je lurus potongannya kan

Kiki bekerja sebagai pustakawan, tolong jaga buku kakak

Bulan lepas, housemate bawak dia ke vet untuk pemandulan. Kerana kondisi Kiki yang kekurangan kaki belakang, tak sesuai untuk Kiki bunting, dikhuatiri dia tidak mampu menampung berat badannya nanti. Lepas dimandulkan, kena jaga makannya juga supaya tak jadi obesiti. Haa, rumit juga tau jaga kucing kurang upaya ni.

How time flies. Kiki da besar sekarang, tiap malam tidur dengan kakak

Last-last, kami bela jugak dak Kiki sampai sekarang.

Sayanggggggg Kiki!


Original Food Fest ThaiMalay di Festival Konvokesyen UTM

Assalamualaikum dan selamat hari Jumaat.

Malam tadi, lepas delivery tempahan brownies, housemate saya ajak ke Festival Konvokesyen UTM ke 60 (FESKO UTM). Dia teringin nak ke
Original Food Fest ThaiMalay
 yang dianjurkan kat FESKO tu.

Original Food Fest ThaiMalay @ FESKO-60 UTM

Tahun ni julung-julung kali rasanya sepanjang saya jadi mahasiswa UTM selama lebih 10 tahun, FESKO ada include Original Food Fest ThaiMalay dalam aktivitinya. Mungkin penganjur melihat akan potensi Thailand Food Fest ni daripada event-event di luar UTM sebelum ni. Thailand Food Fest memang selalu ramai pengunjung. Boleh lah menjadi tarikan untuk memeriahkan FESKO tu. Maka, tahun ni jugak lah FESKO ada banyak gerai makanan berbanding kebiasaan.

Apa yang ada di Original Food Fest ThaiMalay FESKO UTM tu?

Jom tengok gambar-gambar ni!

Udang bakar @ Original Food Fest ThaiMalay FESKO-60 UTM

Ayam bakar madu @ Original Food Fest ThaiMalay FESKO-60 UTM

Jus buah mangga dan buah naga @ Original Food Fest ThaiMalay FESKO-60 UTM

Kambing bakar @ Original Food Fest ThaiMalay FESKO-60 UTM

Kebab ayam @ Original Food Fest ThaiMalay FESKO-60 UTM

Aneka kerabu @ Original Food Fest ThaiMalay FESKO-60 UTM

Meiyng Kham @ Original Food Fest ThaiMalay FESKO-60 UTM

Roti tisu @ Original Food Fest ThaiMalay FESKO-60 UTM

Somtam @ Original Food Fest ThaiMalay FESKO-60 UTM

Saya dan housemate makan kambing bakar dan kuey teow tomyam...alhamdulillah, sedapppp!

Kalau uols nak ke FESKO UTM nanti, jangan lupa terjah sekali Original Food Fest ThaiMalay ni ya! Kami pun nak pergi lagi nanti. Nak makan pulut mangga, kebab ayam, ayam madu, aiskrim kelapa, dan tomyam lagi. Eh, banyaknya! Hahaha!

Original Food Fest ThaiMalay

Tempat:
 Dataran/Padang Kawad UTM

Tarikh:
 25 April - 2 Mei 2018

Masa:
 10 pagi - 12 malam


Port Ayam dan Kambing Bakar di Port Dickson

Assalamualaikum dan selamat hari Ahad.

Hari ni saya nak share port best untuk penggemar ayam dan kambing bakar di Port Dickson (PD). Saya bukanlah penggemar kambing sangat, tapi sejak dah rasa kambing bakar kat sini, saya terus jadi pemburu kambing bakar. Hahaha!

Alkisahnya bulan September tahun lepas, saya dan housemates ke PD untuk memenuhi undangan majlis perkahwinan salah seorang housemate kami. Alang-alang dah ke PD, kami putuskan untuk bercuti terus 3 hari 2 malam kat sana. Apa lagiii, jadi food hunter lah kami sepanjang kat sana. Oh, kami bermalam di Teluk Kemang ya. Jadi, kebanyakan tempat makan ni, kami google area sekitar Teluk Kemang je. Sekarang semua boleh waze, sangat senang!

Nampak papan tanda ni tepi jalan besar, terus masuk parking ok!

Port yang pertama ialah
Cowboy Place Nasi Kukus Ayam Panggang
. Kami kunjungi selepas sahaja tiba di PD. Cowboy Place ni ada menu ayam panggang dengan pelbagai saiz. Kami ambil set makan tengahari saje, RM6 tak termasuk air. Air dia ade jus tembikai, jus epal dengan air kosong je. Ade juga bebola dan sosej kalau nak buat rasa-rasa.

Nasi Kukus Ayam Panggang Cowboy Place, waiter dia siap pakai topi koboi, ok!

Ayam panggang Cowboy Place

Suasana dalam kedai memang berkonsepkan koboi lah kan! Dah namanya Cowboy Place. Hihi. Ayamnya ok la, boleh tahan sedap. Alhamdulillah. Disebabkan kami sampai hari Jumaat, orang PD masih bekerja lagi, tempat ni kurang ramai masa tu. Agak tenang sikit. Bila kami lalu belah petang, kereta da semakin banyak kat ruang parkir. Aha, ada ruang parkir yang besar kat tempat ni, jadi jangan risau ya!

Cowboy concept, restoran besar dan luas

Next port adalah
Ayam Bakar Station
. Juga di Teluk Kemang, tak jauh dari Tanjung Tuan. Kami ke sini pada hari kedua, selepas hiking di Tanjung Tuan. Kat sini bukan sahaja ada ayam bakar, kambing bakar pun ada. Makan kat sini, air segelas RM2 dan free refill. Minum la sampai senak perut! Makan set kat sini pun boleh tambah nasi dan sup dengan percuma, asalkan pakai pinggan yang sama. Hah, berbaloi-baloi kan?

Ayam Bakar Station Teluk Kemang, Port Dickson

Saya lebih suka ayam bakar kat sini berbanding kat Cowboy Place tu, harganya mungkin mahal sedikit dari Cowboy Place, tapi boleh refill air dan nasi, lebih berbaloi kan? Housemate saya order set kambing bakar, perghhh sedap ok! Masa taip ni pun terliur-liur aje.

Set ayam bakar dan kambing bakar di Ayam Bakar Station Port Dickson

Next port adalah port breakfast kami pada hari ketiga sebelum pergi kenduri kahwin.
Kafe Kg Kaw
 nama tempatnya. Menu menariknya adalah Nasi Lemak Kambing Bakar. Meleleh lagi air liur ku. Hahaha!

Nasi Lemak Kambing Bakaw, Kafe Kg Kaw

Saya order nasi lemak ayam dan roti puree. Alhamdulillah, semua sedap!!! Tempat ni sangat ramai pagi-pagi di hujung minggu. Sampai kena tunggu turn untuk dapatkan meja kosong. Jadi, harap-harap boleh bersabar ya demi sepinggan nasi lemak kambing bakar sedap ya Allah. XD

Nasi Lemak Ayam, ada telur rebus sekali

Kafe Kg Kaw, macam-macam ada

Ok, untuk uols yang nak cari kambing bakar dan ayam bakar yang sedap, boleh lah try tiga-tiga tempat ni ya! Untuk maklumat lanjut mengenai menu yang ada dan waktu perniagaan, boleh klik link tempat-tempat tu.

Saya nak repeat gak nanti kalau ada rezeki lebih. Bye!


Tijani Motors - Kedai Kereta Import Terpakai di Pontian

Assalamualaikum dan salam sejahtera.

Siapa kat sini minat kereta? Tak kisah lah kereta tempatan atau kereta import. Saya pernah juga jadi peminat kepada kereta. Tapi hanya pada badan kereta, tak sampai tulang-tulang besi kat dalam tu. Minat pada kereta tu sampaikan masa nak isi borang UPU lepas matrikulasi dulu, saya nak pilih kejuruteraan automotif sebagai first choice. Tapi penasihat akademik saya masa tu suruh saya fikir balik. Katanya, bidang automatif ni susah untuk perempuan dapat tempat dalam bidang pekerjaan nanti. Sebab tu lah, sekarang ni saya berkecimpung dalam bidang telekomunikasi. Tapi, bila kita tengok zaman sekarang, ramai je perempuan dalam bidang automotif kan? Zaman dah berubah.

Ok, kenapa saya bermukadimah dengan kereta ni?

Masjlis Perasmian & Kesyukuran Tijani Motors Sdn. Bhd.

Kisahnya begini, malam tadi saya ke majlis perasmian kedai kereta Tijani Motors di Bandar Pontian Kechil, Pontian, Johor. Tijani Motors merupakan salah satu perniagaan automotif, terutamanya dalam kategori kereta import terpakai yang dimiliki oleh usahawan bumiputera, Datuk Hj Mhd Tahir bin Mohd Noah.

Pengarah Urusan Tijani Motors Sdn. Bhd., Datuk Hj Mhd Tahir bin Hj Mohd Noah

Tijani Motors ditubuhkan pada tahun 2013, sebelum ini dikenali sebagai Tijani Transport Sdn. Bhd. Sebagai ahli kumpulan Gemilang Zamrud Sdn. Bhd., Tijani Motors diinspirasikan oleh 'Misi Dekad Baharu Johor', diilhamkan oleh YAB Menteri Besar Johor dalam merealisasikan Visi Johor Berkemajuan.

Jom kita tengok dulu kereta apa yang menanti tuannya di Tijani Motors.

Toyota Wish @ Tijani Motors, Bandar Pontian Kechil

Toyota Vellfire @ Tijani Motors, Bandar Pontian Kechil

Yang ni cantik gila!!! Nissan Juke @ Tijani Motors, Bandar Pontian Kechil

Toyota FJ Cruiser @ Tijani Motors, Bandar Pontian Kechil

Mercedes Benz @ Tijani Motors, Bandar Pontian Kechil

Pengarah urusannya, Datuk Hj Mhd Tahir bin Mohd Noah berkata, Tijani Motors yang namanya bermaksud mahkota, ditubuhkan bagi menyediakan platform untuk anak muda yang ingin menceburkan diri dalam bidang perniagaan. Perniagaan ini juga diharapkan dapat memberi peluang kepada penduduk sekitar Pontian yang ingin belajar dalam industri automotif.

Pengarah Urusan, Datuk Hj Mhd Tahir bin Hj Mohd Noah sedang berucap

Majlis Perasmian & Kesyukuran Tijani Motors malam tadi dirasmikan oleh Pengerusi Jawatankuasa Kerja Raya, Kemajuan Luar Bandar dan Wilayah Negeri Johor, YB Datuk Ir Hj Hasni bin Hj Mohammad. Beliau menyatakan harapannya agar Tijani Motors akan terus menjadi syarikat yang maju dan berjaya di masa akan datang. YB Datuk juga menyatakan kefahaman kerajaan atas keperluan dan kecenderungan orang muda dalam bidang permotoran, di mana tapak 5 ekar akan dibina di utara Pontian untuk dijadikan sebagai racing track kereta dan motor oleh kerajaan negeri.

Majlis dirasmikan oleh YB Datuk Ir Hj Hasni bin Hj Mohammad

Majlis dirasmikan oleh YB Datuk Ir Hj Hasni bin Hj Mohammad

Wah, best lah macam tu kan?

At least, anak-anak muda dah tahu nak melepak kat mana nanti. Gejala lumba haram pun boleh dikurangkan kalau macam tu sebab dah ada track khas untuk anak-anak muda bersukan motor. Insya'Allah.

Tijani Motors ni letaknya berhadapan dengan McDonald's dekat simpang empat Bandar Pontian Kechil tu je

Tijani Motors ni letaknya di simpang 4 Bandar Pontian Kechil berhadapan dengan McDonald's. Ha, kalau uols nak cari kereta baru untuk raya tahun ni, boleh lahhhhh terus pecut ke kedai ni ya!

Untuk maklumat lanjut tentang Tijani Motors, boleh hubungi:

En. Dzol
: 013-685 4217

En. Ismail
: 012-709 9908

Email
: info.tijanimotors@gmail.com

Alamat
: Lot 979, Jalan Johor, Bandar Pontian Kechil, 82030 Pontian, Johor

Facebook
:
Tijani Motors Sdn. Bhd.

Instagram
:
@tijanimotors


4 Months Left

Assalamualaikum and salam sejahtera.

Hurm, about four months left.

Four months due for thesis draft submission.

I'm feeling the tense now. What have I done till now?

I promised myself to try to write up my thesis draft before Eid Fitri. I decided to work on the algorithm code by myself, improving the existing code by modifying it a little bit. Just a little bit improvement should be okay. Something smaller but significant.

The idea is there.

But the difficult task is to input the idea as an algorithm. I'm not a programmer myself. I did ask for help from an expert. I did show my results once I modified something in the source code. Something is not right by looking at the plotted results, but I don't know how to make it right.

The expert keeps silence.

Those are the things I have done so far.

Everyone's Ph.D. journey, I guess. Pic:
Rachel Handforth

Let's move on.

Let's plan for the things I should do from now until September. This month and the next month are my busiest time every year. As Eid Fitri is coming in a few weeks, my baking job piled up. I have to push aside my thesis for a while. Once Eid Fitri is over, I really need to rush my thesis writing and everything.

That's the time I'll have to temporarily close my part-time online bakery.

Shall I?


Alhamdulillah, Kek Buah Kukus Moist Sangat!

Assalamualaikum dan salam sejahtera.

Hahaha!

Alhamdulillah, menjadi juga
kek buah kukus
 yang saya buat siang tadi. Berdebar betul masa nak bukak aluminium foil tu. Saya ikut betul-betul tips kak Yatie Memories untuk keluarkan kek dari pengukus tu. Memang betul buahnya tak mendap ke bawah, serata je ke semua bahagian kek.

Kek buah kukus baru siap dalam pengukus

Pakai loyang 8 x 8" pun tinggi dah, resepi asal pakai loyang 7 x 7"

Nampak tak buah dia spread evenly...gembira betul rasa hati tau!

Kek buah kukus ni sangat moist dan lembut, sedap rasanya dan tak terlalu manis. Kalau saya simpan semalaman, tentu akan jadi lebih moist. Saya dah potong siap-siap untuk bawak bekal naik bas malam ni. Tak sabar nak kasi family kat kampung esok. Hihi

Kalau uols nak try juga buat kek buah ni, boleh lah belek resepinya kat
SINI
 ya!

Selamat mencuba!


Amboiii, Kacak Bergaya dengan Kurta KACAX!

Assalamualaikum dan salam sejahtera.

Hai, hari tu kan saya ada cerita pasal Kurta KACAX dekat
SINI
. Tiga hari lepas, kurta encik suami baru je sampai. Lambat betul Poslaju Malaysia bekerja. Huhuhu.

Then dua hari lepas, encik suami baru berkesempatan nak membelek kurtanya. Nak tahu apa komen dia?

Nak beli lagi satu.

Erk!

Bukan beli lagi satu untuk dia je, kawan dia pun nak jugak sehelai. Tu diaaaa. Kacak sungguh agaknya Kurta KACAX ni pada pandangan lelaki, ye tak? Kacak ke tak kacak, cuba tengok gambar-gambar diorang ni.

Kurta Vero Teluk Belanga dari kain denim digayakan dengan samping

Kurta Gio dan Kurta Vero KACAX

Haa..macam dah beraya awal je kan? Kemain masing-masing. Hahaha! Encik suami cakap selesa kurtanya. Alhamdulillah.

Kalau uols nak ayah, abang, adik, suami atau diri sendiri nampak kacak bergaya juga di hari raya nanti dengan kurta KACAX, boleh lah datang ke butik KACAX seperti alamat berikut:

Butik KACAX

L3.41, Level 3,

Plaza Angsana,

Johor Bahru

(Berdekatan kedai buku Badan)

Masa nak bayar kat kaunter, jangan lupa tunjuk promo code yang uols screenshot dari blog ni:

BG04KACAX

atau kalau uols nak beli secara online pun boleh.

Whatsapp terus aje untuk dapat diskaun 20% tu.

http://www.wasap.my/60197351037/BG04KACAX

Promo code sah untuk pembelian offline dan online sehingga
10 Jun 2018, pukul 11.59 malam
.

Like dan follow

FB :
http://www.facebook.com/KACAXORIGINAL

IG:
http://www.instagram.com/kacak_official


Bistro 60's Kitchen, Restoran Shell Out Santai di JB

Assalamualaikum dan selamat tengahari.

Malam tadi, housemate saya ada dinner sekolah. Dia ajak saya temankan. Dinnernya di restoran shell out area Johor Bahru. Bistro 60's Kitchen namanya. Baru pertama kali saya dengar. Dan kalau uols nak tahu, malam tadilah kali pertama juga saya makan shell out. Sebelum ni tak berani nak jejak pun sebab saya ada alahan pada udang dan ketam. Tapi malam tadi, saya redah aje. Kalau gatal nanti cari ubat. Gitulah.

Kami bertolak lepas Maghrib, konvoi 4 biji kereta sebab cikgu-cikgu lain tak tahu jalan. Dengan berpandukan saya punya waze, perjalanan mengambil masa 30 minit je dari rumah saya. Bistro 60's Kitchen ni letaknya dekat dengan Danga City Mall, tapi kena jalan terus melepasi mall tu, masuk ke Lebuhraya Tebrau.

Waze sampai korang jumpa papan tanda ni. Restoran ni sebelah landasan KTM je, wajib ada iklan keretapi lalu time makan

Bila sampai, kami teruja tengok betapa cerianya restoran ni. Penuh dengan lampu dan berkonsepkan kabin kontena. Tak jauh beza rupa dia dengan restoran Jingga Lepakafe di Coklat Murah JB. Meja sangat banyak, gerai pun ada dalam tujuh jenis termasuk minuman dan shisha. Kat sini, kalau tak makan shell out atau makanan laut, ada pilihan nasi ayam penyet, nasi lemak, asam pedas, menu barat dan juga aneka mee.

Nasi ayam penyet pun ada @ Restoran Bistro 60's Kitchen, Johor Bahru

Jadi, siapa yang alahan macam saya, boleh lah makan makanan lain kan?

Menu Shell Out @ Restoran Bistro 60's Kitchen, Johor Bahru

Tapi, saya teruskan je niat nak makan shell out. Bila lagi nak rasa kan? Dah la orang belanja kan. Hahaha!

Menu shell outnya ada banyak kupang dan kerang. Ketam, lala, siput dan udang pun ada. Udangnya sikit je. Digaul bersama sayur brokoli, lobak dan jagung rebus. Masakannya yang kami makan semalam ada tiga jenis, masak kari, butter dan sambal. Saya suka masak kari dan butternya. Lala sangat sedap dengan tiga jenis masakan ni.

Menu Shell Out @ Restoran Bistro 60's Kitchen, Johor Bahru

Air yang disediakan sekali dengan pakej shellout adalah air teh lemon ais dalam balang silinder yang tinggi. Nak ambil air, bangun je sendiri ambil dalam cawan yang disediakan. Macam mana la agaknya staff dia masukkan air dalam tu ya? Kena datang awal sepatutnya untuk tengok operasi menuang ais dan air ke dalam bekas silinder tu. Hahaha!

Balang air teh ais lemon @ Restoran Bistro 60's Kitchen, Johor Bahru

Pakej Shell Out @ Restoran Bistro 60's Kitchen, Johor Bahru

Kami disajikan dengan muzik dari orang yang nyanyi lagu karaoke kat situ. Bingit telinga. Hahaha! Cikgu sekolah housemate saya siap minta diorang berhenti nyanyi. XD

Lepas makan, cikgu-cikgunya ada sedikit penyampaian cenderahati dan pertukaran hadiah. Best jugak buat aktiviti macam ni dekat restoran ni. Kawasannya yang lapang dan luas sangat sesuai untuk apa-apa event. Kami perasan, tingkat atasnya ada bilik khas untuk jamuan hari jadi sebab ada belon-belon kat dalam kabin tu.

Restoran Bistro 60's Kitchen @ Restoran Bistro 60's Kitchen, Johor Bahru

Lepas makan, kita wefie dulu @ Restoran Bistro 60's Kitchen, Johor Bahru

Ha, kalau uols nak sambut birthday atau buat jamuan perpisahan sambil bershell out, boleh lah datang ke sini ya!

Kredit gambar: FB Page
Bistro 60's Kitchen

Alamat:
 Lot 81, 2-2A, Jalan Wadihana, Kg. Wadihana, 60300 Johor Bahru

No. Telefon:
 012-234 5337

Facebook:

Bistro 60's Kitchen